text:
Батырлығы – бала хаҡына
…Тик ҡайһы саҡ яҙмыш әҙәм алдына уйламаған ерҙә һынау һала. Нәргизәләре донъяға килгән саҡта табип хатаһы арҡаһында ғәрипләнә. ДЦП тигән аяуһыҙ диагнозды ишеткән әсәй башта хәлде тулыһынса аңлап та етмәй, ҡыҙының ыҙалауҙары ваҡытлысалыр тигән өмөтө йыһанынан да ҙур була. Оҙаҡламай Нәркәс тыуа. Һеңлеһенә ике ай тигәндә, өс йәшен тултырған Нәргизәнең хәле насарая. Бығаса әсәһенә артыҡ мәшәҡәт һалмай түшәктә ятҡан бала, үҫә башлағас, мускулдары тартышып ауыртына, ҡулдары, муйыны ҡыйшая башлай. Сабый ғазаптарын ниндәй әсә тыныс күҙәтә алһын, Гөлнара Нәфил ҡыҙы ла бәғеренең нисек һыҙлауҙарын үҙе генә белә. Нәргизәне ҡалай ҡотҡарырға тип баш вата. Был сиргә дусарҙарҙың яҙмышын, уларҙың нисек көрәшеүҙәрен өйрәнә. Ыңғай һөҙөмтәле миҫалдарға һирәк юлыға, шуға гәзиттә бер ғаиләнең ҡыҙҙарын йүнәлтеү тарихына осрағас, батып барыусы һаламға йәбешкәндәй, ошо мәғлүмәтте туҡтауһыҙ күңелендә әйләндерә. Хатта төндәрен уянып, ысынмы әле ул тип, ҡабат-ҡабат уҡып ҡарай. Хат яҙа, Шиловтарҙан улар йәшәгән ҡалаға барып, ҡуртымға фатир табып урынлашырға тәҡдим, ярҙам вәғәҙәләгән яуап алғас та, алыҫ юлға тиҙ генә йөрьәт итмәй. Бер көн ҙур ғына хаҡ йыйып, балаһын күтәреп, Краснодар яғына сығып китмәһә, моғайын, Нәргизә бөгөн дә шул ваҡыттағыса ни ҡыбырлай, ни ултыра алмай түшәктә ятыр ине.
Һигеҙ йыл тапай улар оҙон юлды, барған һайын өс аҙна Краснодарҙа йәшәп, ҡайтып ул-был итәләр ҙә, ике айҙан тағы йыйыналар. Бер барыуҙа ғына, юл, йәшәү сығымдарын иҫәпләмәйенсә, дауалауға ғына ҡырҡ биш мең түләргә тура килә. Диңгеҙ яғына нисә йортлоҡ аҡса ташынығыҙ, тип шаярта күршеләре, ә бит был һүҙҙәрҙә – әсе хәҡиҡәт. Ауырыу балаһы булған кешеләр бәләкәй генә өмөт өсөн дә ат хаҡтары һалырға риза.
Шиловтарҙың ҡыҙының һаулығы Нәргизәнеке һымаҡ ныҡ ҡатмарлы ла булмаған, шуға уны аяҡҡа баҫтырыуы ла еңелерәккә төшкәндер, бәлки. Эйе, башта улар өйрәткән ысулдарға таяна Гөлнара ханым, һәр әйткәндәрен теүәл үтәй. Балаһы өсөн бар яуаплылыҡты үҙ өҫтөнә ала, дауамлы асығыу һәм даими физик күнегеүҙәр ысынлап мөғжизәгә ышанырға мәжбүр итә. Шул ысул ярҙамында Нәргизәһен ҡылый күҙлелектән ҡотҡара, бала кәүҙәһен тоя, тота башлай. Ултырырға, ҡул-аяҡтарын, башын ҡыбырлатырға өйрәнә, хәрәкәтһеҙ ятҡан бала өсөн быларҙың ниндәй ҙур ҡаҙаныш булыуын ошоларҙы үткән кеше генә аңлар. Тора-бара ғәзизенең кәүҙәһенең һәр өлөшөн үҙенекеләй тоя башлаған әсә эске бер һиҙемләүгә таянып кәрәкле күнегеүҙәрҙе һайларға өйрәнә. Иң тулҡынландырғыс ваҡыт ҡыҙыҡайҙың атлап китеүе булғандыр. Сөнки баҫып торорға өйрәнеү бер, тиҫтә йыл атламаған баланан тәүге аҙым ҡаһарманлыҡ талап итә. Бөгөн ун бер йәшлек Нәргизә өйҙә үҙе йөрөй, бүлмәләр буйлап йомоштарын йомошлай. Зиһенле күҙҙәренә ҡараһаң, уның барыһын да яҡшы аңлауын тояһың. Һанарға, уҡырға ла өйрәнгән, бик хисләнеп йәнһүрәттәр, фильмдар ҡарай. Тик әлегә һөйләшә генә алмай шул, балаҡайҙың теле бөтөнләй асылмаған. Әммә был уға туғыҙ йәшлек Нәркәс һеңлеһе менән уйнарға, аралашырға бер ҙә ҡамасауламай.
Мөмкинлектәре сикләнгән булһа ла, күңелендә Нәргизә – хисле ҡыҙсыҡ, уның да хыялдары, ынтылыштары бар. Мин әсәһе менән өйҙәренә ингәндә ҡыҙыҡай күренмәй ине. Гөлнара ханым кейендерер өсөн төпкә инеп китте лә балҡып кире килеп сыҡты. Баҡтиһәң, иртәнсәк, ҡайтҡас матур күлдәк кейҙереп, шунан сығарырмын ҡунаҡтар алдына, тип әйтеп киткән…
…Һәр ыңғай һөҙөмтә артында тормоштоң бар өлкәһендә лә фиҙакәр хеҙмәт һәм мөхәббәт ята шул. Гөлнара Нәфил ҡыҙы Нәргизәне илата-илата (тик кенә ятыу рәхәт бит, ауырыуҙарға һәр хәрәкәт ғазап аша бирелә) оҙаҡ йылдар буйы көн һайын алтышар-етешәр сәғәтләп махсус күнегеүҙәр яһата. Хәҙер ҡыҙ кәүҙәһен тоторға өйрәнгәс еңелерәк, көнөнә бер-ике сәғәт тә етә. Диуарға аталары баланы бауҙар менән беркетеп ҡуйыр өсөн ағастан ҡулайлама эшләгән. Шуның ярҙамында әсә менән бала нисә йылдар хыялдарына табан күҙгә күренмәҫ бәләкәй аҙымдар менән яҡынайыуҙарын белә.
Нимә генә аша үтергә тура килмәй был ғаиләгә. Әммә улар бергә, берҙәм. Атайҙары ҡурай уйнап ебәрһенме, әсәләре тәмле аш әҙерләһенме, ҡыҙҙар концерт ҡуйһынмы – һәр ғәмәлде улар бер-береһе хаҡына атҡара. Әлбиттә, гел генә көслө булыу мөмкин түгел. Әсәй кешенең дә арып, төшөнкөлөккә бирелгән саҡтары була. Ҡыҙын шул тиклем ҡаршылыҡтар аша үтеп, тән сәләмәтлеген нығытһа ла, әле телен асаһы бар. Теләктәрен һәр иртәлә Хоҙайға еткерергә күнеккән ҡатын яйлап намаҙға ла баҫҡан. Әлбиттә, бәлә алдында яңғыҙы түгел ул, ҡайғыларҙан бөгөлөп төшмәҫкә ата-әсәһе, ҡайны-ҡәйнәһе, һеңлеһе Земфира һәм башҡа туғандары ярҙам иткән. Ә инде ниндәй хәлдә лә түҙемле һәм сыҙам ҡала белгән тормош иптәше Рим Риф улы хаҡында, бала йәнле ул, ти Гөлнара Нәфил ҡыҙы…
…Гөлнара ханым өҫтәлгә бер ҡосаҡ ҡалын дәфтәр сығарып һалды. Батыр әсәнең ун бер йыл яҙған көндәлектәре. Һарғайған биттәрҙә дауалауҙың мең ысулы, күнегеү, доға, табиптарҙың кәңәштәре, ғаиләләрҙең ҡаһарманлыҡ миҫалдары, психологтарҙың күңелде нығытыр цитаталары һәм уның үҙенең уйҙары, уйҙары, уйҙары...
Тамсы тама-тама таш тишә, даимилыҡ – уңыштың нигеҙе, әсә –баланың төп терәге, маҡсат булғанда, көс тә табыла... Күҙ йәштәренә мансылып яҙылған биттәр араһынан ошондай һығымталарҙы эләктереп алам. Эй, Хоҙайым, ярҙамыңдан ташлама уларҙы, әсәһенә Нәргизәнең бәхетле булыуын күрергә яҙһын!
Көйөргәҙе районы.
Теги: Ҡатын-ҡыҙ


c: text/html

text:
Билдәле боксер Хәбир Сөләймәнов тарихи роман яҙған
ӨФӨ, 2015 йыл, 27 февраль. /«Башинформ» мәғлүмәт агентлығы, Әлим Фәйезов/.
Америкалағы иң яҡшы ун боксерҙың береһе, башҡорт батыры Хәбир Сөләймәнов тарихи роман яҙған. Ошо көндәрҙә ул Өфөлә китабының исем туйын үткәрҙе. Сараға уның Силәбе өлкәһендә йәшәгән туғандары, дуҫтары йыйылды.
— «БашГизхан» романы бокс һәм минең тормошом тураһында тип уйлағандар хаталана. Рәсәй тураһындағы уйҙарым, сит илдәге ун йыллыҡ һағыныуҙар һалынған уның нигеҙенә, — тип һөйләне Хәбир Сөләймәнов. — Ошо йылдар эсендә милли булмыштарын онотоп, бер халыҡ булып йәшәргә ынтылған американдар рәтенә инеп китә алманым, Америка гражданлығынан да баш тарттым. Рәсәй күп милләтле һәм төрлө мәҙәниәтле булыуы менән ныҡлы. Китабымда ошо милләт-ара татыулыҡты һаҡларға, тамырҙарыбыҙҙы онотмаҫҡа саҡырам.
Тышлыҡта Хәбир Сөләймәнов ике образда — ринка сыҡҡан боксер һәм милли кейемдәге башҡорт батыры итеп һүрәтләнгән. Романдағы ваҡиғалар беҙҙең замандан 18 быуатҡа барып тоташа. Киләсәктә автор «БашГизхан» буйынса фильм төшөрөргә уйлай.
Китап ике мең данала донъя күргән. Һатыуҙан алынған табыштың күп өлөшө мәрхәмәтлеккә йүнәлтеләсәк.
— Китабымдың исем туйына игеҙәк улдары булған әсә лә килгән. Уларҙың береһенә ҡиммәтле операция кәрәк. Балаға мотлаҡ ярҙам итербеҙ, — тип хәбәр итте автор.
Игеҙәктәр Хәбир һәм Сабир Сөләймәновтар — Силәбе өлкәһенең Арғаяш районында тыуып үҫкән профессиональ боксерҙар. Улар абруйлы халыҡ-ара ярыштарҙа ҡатнаша. Спортсылар, ҡағиҙә булараҡ, рингка ҡамсат бүрек менән елән кейеп сыға.

robotstxt: allowed

filter: keep


text:
Газета "Йәшлек" » Новости » Мәҙәниәт » Страница 69
Бейеүсегә һүҙ әйтмәгеҙ... Бейеүсе тигән даны бар
Новости / Мәҙәниәт // 23-10-2010, 10:20
Ҡышҡы оҙон кистәрҙә, йыйылышып, шәл, ойоҡ-бейәләй, селтәр бәйләргә күнеккән ауыл инәйҙәре Сания Борхан ҡыҙына килһә, өс йәшлек кенә ҡурсаҡ ҡыҙ Гүзәлде таҡмаҡ әйтеп бейетмәйенсә ҡайтармай ине. Ололарҙың маҡтап хуплауы ла бала күңеленә дауа булғандыр, арып, хәле бөткәнсе бейегәне әле лә иҫендә Гүзәлдең. Хатта таҡмаҡтарын да ятлап ала ине....
Композиторға – Дуҫлыҡ ордены
Новости / Мәҙәниәт // 19-10-2010, 10:48
РФ Президенты Д. Медведев композитор Рафаил Ҡасимовты Ватан мәҙәниәтен һәм сәнғәтен үҫтереүҙәге ҡаҙаныштары һәм оҙайлы емешле эшмәкәрлеге өсөн Дуҫлыҡ ордены менән бүләкләү тураһындағы указға ҡул ҡуйҙы.
Рафаил Ғәбделхәй улы Ҡасимов – БР-ҙың атҡаҙанған сәнғәт эшмәкәре, халыҡ-ара һәм республика конкурстары дипломанты. Ул Өфө дәүләт сәнғәт институтын «пианист» һәм «композитор» белгеслеге буйынса тамамлаған.
2004 йылда Рафаил Ҡасимов Салауат Юлаев исемендәге дәүләт премияһына лайыҡ булды. Ул педагогик эшмәкәрлек менән дә әүҙем шөғөлләнә – Нариман Сабитов исемендәге 1-се балалар музыка мәктәбендә уҡыта....
Рафаил Ғәбделхәй улы Ҡасимов – БР-ҙың атҡаҙанған сәнғәт эшмәкәре, халыҡ-ара һәм республика конкурстары дипломанты. Ул Өфө дәүләт сәнғәт институтын «пианист» һәм «композитор» белгеслеге буйынса тамамлаған.
2004 йылда Рафаил Ҡасимов Салауат Юлаев исемендәге дәүләт премияһына лайыҡ булды. Ул педагогик эшмәкәрлек менән дә әүҙем шөғөлләнә – Нариман Сабитов исемендәге 1-се балалар музыка мәктәбендә уҡыта....
Социаль рекламаның әһәмиәте нимәлә?
Новости / Мәҙәниәт // 19-10-2010, 10:34
17 ноябрҙә Өфөнөң Йәштәр һарайында «Городская СРеДа» тигән VI социаль реклама фестивале үтә.
Былтыр үҙенең биш йыллығын билдәләгән сара Башҡортостанда ғына түгел, Рәсәйҙә, БДБ илдәрендә лә йәмғиәттәге хәстәр-хәсрәттәргә вайымһыҙ булмаған үҙ фекерҙәштәрен, ижади шәхестәрҙе, йәш таланттарҙы тапты. Ҡатнашыусылар һаны буйынса ул иң бәрәкәтлеһе булғандыр – 174 ҡатнашыусы 500-ҙән ашыу эшен тәҡдим итте. Ябай Үтәш ауылынан алып Белоруссия һәм Ҡаҙағстанға тиклем барып етте сараның ораны....
Былтыр үҙенең биш йыллығын билдәләгән сара Башҡортостанда ғына түгел, Рәсәйҙә, БДБ илдәрендә лә йәмғиәттәге хәстәр-хәсрәттәргә вайымһыҙ булмаған үҙ фекерҙәштәрен, ижади шәхестәрҙе, йәш таланттарҙы тапты. Ҡатнашыусылар һаны буйынса ул иң бәрәкәтлеһе булғандыр – 174 ҡатнашыусы 500-ҙән ашыу эшен тәҡдим итте. Ябай Үтәш ауылынан алып Белоруссия һәм Ҡаҙағстанға тиклем барып етте сараның ораны....
«Үҙ шәжәрәһен белгән кеше тормошҡа, тарихҡа етдиерәк ҡарай башлай»
Новости / Мәҙәниәт // 19-10-2010, 10:31
Дуҫым оҙаҡ ҡына бер ҡыҙ менән осрашып йөрөнө. Улар бер-береһенә шул тиклем ғашиҡ, мәңге бергә булыр кеүек ине. Әммә... Яҡын ғына туған булып сыҡтылар. Нисек улар оҙаҡ ваҡыт быны белмәй йөрөгән һуң, тиерһегеҙ. Сөнки туғанлыҡ ептәре хаҡында егет менән ҡыҙҙың ата-әсәһе лә белмәгән. Аптыратырлыҡ күренеш булһа ла, тормошобоҙҙа ҡайһы берәүҙәр хатта ике туғандарын да белмәй, бер тапҡыр күргәндәре лә юҡ бит. Ә кешене донъяла тап шул туғанлыҡ хистәре генә тотоп тора түгелме? Мөхәббәт, үкенескә күрә, һүрелергә лә мөмкин, дуҫтар ҙа алмашынып тора, ә туғандар һәр саҡ туған, ҡәрҙәш, ҡандаш булып ҡала. Йән тартмаһа ла, ҡан тарта, тигән мәҡәл дә тап шунан килеп сыҡҡандыр. Әлбиттә, уларҙың һәр ҡайһыһына таянырлыҡ та түгелдер. Әммә яҡын кешеләрең барлығын тойоу, уларҙың йылы һүҙҙәрен ишетеү генә лә кешене бәхетле итә ала....
Тамыры тәрән ағастың ғүмере оҙон
Новости / Мәҙәниәт // 19-10-2010, 10:26
Быйыл баҡалылар тыуған райондарының барлыҡҡа килеүенең 80 йыллығын билдәләй. Тарих үлсәме буйынса был әллә ни ҙур булмаған ваҡыт арауығы бер нисә быуындың тормошон үҙ эсенә ала. Райондың, кешеләр кеүек үк, үҙ йөҙө, биографияһы бар. Был – үткәндәр һәм хәҙерге ваҡиғалар, тәбиғәт һәм күренекле урындар ғына түгел, ә кешеләрҙең киләсәккә ынтылған эштәре һәм яҙмыштары ла. Тарихи ваҡиғаларға бай үткәне булған, бөтә ил менән бергә һуғыш михнәттәрен кисергән, халыҡ хужалығын тергеҙгән район үҙәге Баҡалыны, райондың тораҡ пункттарын төҙөргә һәм төҙөкләндерергә күп көс һалған баҡалыларҙың данлы исемдәрен яҡташтары бөгөн ҡәҙерләп һаҡлай. Бөгөн тормоштоң бөтә өлкәләрендә ҙур үҙгәрештәр барғанда, район халҡы үҙен иҡтисадта тағы ла әүҙемерәк күрһәтә, ерҙе аҡыл менән файҙаланыуға, социаль өлкәне үҫтереүгә бар тырышлығын һала. Әлбиттә, үҙең йәшәгән төйәкте ихлас яратмай тороп, бөтә илде яратыу мөмкин түгел. Баҡалылар тыуған ерен ысын күңелдән ярата....
Экранда – «Елғыуар»!
Новости / Мәҙәниәт // 9-10-2010, 10:43
Республика көнө алдынан кино сәнғәтен һөйөүсе тамашасылар оло ҡыуаныс кисерҙе. Ниһайәт, талантлы режиссер Айсыуаҡ Йомағоловтың «Елғыуар» тип исемләнгән нәфис фильмы экранға сыҡты. Төп ролде Рәсәй тамашасыһына яҡшы таныш актер Марат Бәшәровтың уйнауы – фильмдың айырым бер үҙенсәлеге. Билдәле актер «Елғыуар»ҙа Руслан исемле һигеҙ йәшлек улы өсөн ваҡыт таба алмаған банкир ролен башҡара....
Ижад миҙгелен асыу тантанаһына рәхим итегеҙ!
Новости / Мәҙәниәт // 5-10-2010, 13:53
72-се ижад миҙгелен асырға әҙерләнгән филармония йылдан-йыл камиллаша бара. Әйтергә кәрәк, үҙенсәлекле концерт программаларының географияһы киңәйә, жанрҙары төрлөләнә. Быйыл да миҙгел төрлө йүнәлештәге концерттар, ҙур проекттар менән байытылыуы, билдәле музыканттар саҡырылыуы менән үҙенсәлекле һәм абруйлы булмаҡсы.
5 октябрҙә Х. Әхмәтов исемендәге Башҡорт дәүләт филармонияһы «Илһам артынан сәйәхәт» исемле юморға ҡоролған концерт программаһы менән үҙенең ишектәрен аса (режиссеры – Илшат Фәхретдинов). 72-се ижад миҙгеле ҡыҙыҡлы концерттарға, тамашаларға бай булмаҡсы. Әйтергә кәрәк, октябрь айында ғына репертуар төрлө йүнәлештәге концерт программалары менән тулыландырылды....
5 октябрҙә Х. Әхмәтов исемендәге Башҡорт дәүләт филармонияһы «Илһам артынан сәйәхәт» исемле юморға ҡоролған концерт программаһы менән үҙенең ишектәрен аса (режиссеры – Илшат Фәхретдинов). 72-се ижад миҙгеле ҡыҙыҡлы концерттарға, тамашаларға бай булмаҡсы. Әйтергә кәрәк, октябрь айында ғына репертуар төрлө йүнәлештәге концерт программалары менән тулыландырылды....
Серле Куинджи
Новости / Мәҙәниәт // 2-10-2010, 12:38
Архип Куинджи – киң билдәле Рәсәй рәссамдарының береһе, пейзаж оҫтаһы. Бер генә һүрәтенә ҡарап, сәғәттәр буйына уйланып торорға була. Сөнки һәр береһенә тотош донъя фәлсәфәһе һыйған төҫлө. Береһенә ҡараһаң, йөҙөң асылып китә, икенсеһе шомландырған кеүек, өсөнсөһөндә үҙеңдең күңел торошон күрәһең, дүртенсеһе инде әллә ҡайҙарға саҡыра, күккә, болоттар араһына, әйҙәй. Онотолоп китеп, шул донъяға сум да, рәссам йөрәгенең бөтә матурлығын, йылылығын, наҙын той, ҡояш нурҙарына ҡойоноп йөрө лә, төбөндә таштары ялтырап ятҡан күлдәренә инеп, тәнеңә йомшаҡ тулҡындар килеп бәрелеүенә иркәлән......
Боронғо һәм тынғыһыҙ ил Фәләстан
Новости / Мәҙәниәт // 2-10-2010, 12:18
Палестина, ғәрәпсә яңғырашы Фәләстан, атамаһы Филистия – «баҫып инеүселәр» һүҙенән килеп сыҡҡан. Был төбәк кем хакимлығында ғына булмаған?! Үҙ заманында ул Рим империяһына ла ҡараған, Византия, Ғәрәп батшалыҡтарына ла ингән, Иерусалим короллеге, Мәмлүктәр династияһы, Ғосман империяһы ла бында хакимлыҡ иткән, Төркиә ҡарамағында ла булған. Хатта Наполеон да баҫып инергә маташҡан. Бай тарихлы, уйландырырлыҡ яҙмышлы ил ул Фәләстан. 1994 йылда бында автономия төҙөлә. Формаль рәүештә Израилгә ҡарай.
...
...
Мәҙәниәтебеҙ республикабыҙҙың йөҙөн билдәләй
Новости / Мәҙәниәт // 28-09-2010, 16:29
Сергей Тимофеевич Аксаковтың исеме Башҡортостанда һәм Рәсәйҙә генә түгел, донъя әҙәбиәтендә лә киң билдәле. Башҡорт дәүләт опера һәм балет театрында уҙғарылған Аксаков балына Франция, Болгария, Белоруссиянан, Мәскәү, Ҡаҙан, Екатеринбург, Санкт-Петербург ҡалаларынан ҡунаҡтар килеүе лә шуны раҫлай. Халыҡ-ара Аксаков байрамының юғары статус алыуы – Аксаковтың илебеҙ мәҙәниәтенә һалған ҙур өлөшөнә лайыҡлы баһа ул....


text:
Майһыҙ күсәр тиҙ ашала29-01-2016, 01:07 // Социаль мәсьәлә // Баҫып сығарырға
Кешелекте борон-борондан төрлө социаль мәсьәләләр борсой, уларҙың күптәре, хәл ителеүҙән бигерәк, тәрәнәйгәндән-тәрәнәйә бара. Үкенескә ҡаршы, ҡабул ителгән саралар тейешле һөҙөмтә биреп еткермәгән саҡтар ҙа йыш була. Быға, әлбиттә, иҡтисади көрсөктөң дә йоғонтоһо бар.
Социаль мәсьәләләр хаҡында һүҙ йөрөткәндә, йәмғиәттең ниндәйҙер арауыҡты үткән осорон күҙ уңында тоторға кәрәктер, сөнки проблемалар сылбыр кеүек бер-береһенә бәйләнеп килеүсән. Шуға күрә илебеҙҙә һуңғы ун йылда барған ваҡиғаларҙы әҙме-күпме барлап сыҡһаҡ, халыҡты борсоған йүнәлештәр ҙә асығыраҡ күренер, моғайын.
Әлбиттә, социаль мәсьәлә тигәндә, иң беренсе сиратта халыҡтың йәшәү кимәле күҙ алдына баҫа. Һандар теле менән әйтһәк, Рәсәйҙә халыҡтың 20 – 30 проценты – дүрттән өс өлөшө – хәйерселектә, фәҡирлектә йәшәй. Ғөмүмән, байҙар менән ярлылар араһындағы “упҡын” 15 – 20 тапҡырға тәрәнәйҙе. Әгәр илебеҙҙәге минималь хеҙмәт хаҡының кимәлен үҫешкән сит илдәрҙәге менән сағыштырғанда, айырма ун тапҡырға барып баҫа. Хеҙмәткә яраҡлы өлкән кешеләр ярлыларҙың – 30, ә балалары булған ғаиләләр 61 процентын тәшкил итә.
Ярлылыҡтың нигеҙендә нимә ята һуң? Әлбиттә, коррупцияның күкрәп сәскә атыуы һәм иҡтисади сәйәсәттәге ҡытыршылыҡтар. Шулай уҡ халыҡты һәләкәткә алып барған эскелек кеүек кире күренештәр ҙә – төп бәләләрҙең береһе. Мәғлүмәттәргә ҡарағанда, йән башына йылына һигеҙ литр иҫерткес эсемлек ҡулланған милләттең киләсәге юҡ. Был күрһәткес илдә 18 – 20 литр булып киткән. Тимәк, халыҡтың 80 проценты алкоголь ҡуллана, тигән һүҙ. Уйлап ҡарағыҙ: өс миллион эскесе иҫәптә тора, йыл һайын 75 мең кеше иҫерткес эсемлектәрҙән ағыуланып үлә, һәр бишенсе енәйәт эскелек арҡаһында башҡарыла. Өҫтәүенә законһыҙ етештерелеп, йәшерен рәүештә һатылған суррогат хәлде ҡырҡыулаштыра.
Халыҡтың 47 проценты эскелектең төп сәбәбе тип ярлылыҡты һәм эшһеҙлекте атай. Ауылдарға ғына күҙ һалайыҡ: эшһеҙлекте һылтау итеп алған күпме ир-ат шешә төбөнә сумған! Ләкин, таяҡ ике башлы булғандай, үҙен ҡулға алып, тормош дилбегәһен шаҡарып тотҡан уҙамандар ҙа аҙ түгел. Ни генә тиһәк тә, алкоголгә ҡаршы оҙайлы һәм халыҡҡа аңлайышлы көрәш алымы булырға тейеш.
Кешелек боғаҙына боғалаҡ булып ятҡан наркоманияға бәйле хәлдәр бигерәк тә аяныслы. Һуңғы ун йылда илдә наркотик ҡулланыу ун тапҡырға артҡан, шул уҡ ваҡытта АҠШ-та ике тапҡырға кәмегән. Социаль тикшереүҙәр күрһәтеүенсә, илебеҙҙә биш миллион кеше наркотик ҡуллана, шуларҙың 7 проценты – 11 йәшлек үҫмерҙәрҙән алып 40 йәшкә тиклемгеләр. Был күрһәткес, Евросоюз илдәре менән сағыштырғанда, һигеҙ тапҡырға күберәк. Билдәле булыуынса, наркотик ҡулланыусылар араһында төрлө йоғошло сирҙәр таралыусан. Әйтәйек, ВИЧ йоҡторғандар – 18, С гепатиты эләктергәндәр – 80, В гепатиты менән сирләгәндәр 27 процент тәшкил итә.
Үкенескә ҡаршы, был юҫыҡта ла ең һыҙғанып көрәш алып барабыҙ, тип әйтеп булмай. Мәҫәлән, “2005 – 2009 йылдарҙа наркотиктарҙың законһыҙ әйләнешенә һәм уларҙы ҡулланыуға ҡаршы комплекслы саралар” федераль маҡсатлы программаһын бойомға ашырыу өсөн 3,09 миллиард һум аҡса бүленгән, ә Америка Ҡушма Штаттары ошо уҡ маҡсатҡа йыл һайын 34 миллиард доллар тотона. Шулай итеп, ВИЧ инфекцияһы менән туберкулез сиренең таралыуы илдә эпидемия рәүешен ала бара. Мәҫәлән, 2009 йылда ВИЧ инфекцияһы эләктереүселәрҙең һаны 13 процентҡа артты, туберкулездан йыл һайын 25 мең кеше вафат була. Ә инде алдағы йылдарға өмөт тағы ла томанлыраҡ.
1992 йылдан алып Рәсәйҙә үлем күрһәткесе тыуымды үтеп китте. Рәсми мәғлүмәттәргә ҡарағанда, 2025 йылға илебеҙ халҡының 120 миллионға тиклем кәмеүе ихтимал, ҡайһы берәүҙәр хатта 85 миллион булып ҡаласаҡ, ти. Үлемдең төп сәбәптәре – төрлө сир, енәйәт ҡылыу, кешенең үҙ-үҙенә ҡул һалыуы, юл фажиғәһе, эскелек һәм башҡалар. Дәүләт был аяныслы хәлдән ҡотолоу юлын эҙләй, әлбиттә, тыуымды арттырыу өсөн етди саралар күрә. Әсәлек капиталы, күп балалы ғаиләләргә йорт һалыу өсөн ер майҙандары бүлеп биреү – әһәмиәтле саралар.
Ләкин миҙал ике яҡлы шул. Башҡа проблемалар барлыҡҡа килде: бала табыу йорттарында сабыйҙарынан баш тартҡан әсәләр һаны артты, сөнки ирҙәре эскелек һаҙлығына батҡан йәки баланы аҫрау мөмкинлеге юҡ. Шулай уҡ балаларҙың үҙ өйҙәренән ҡасыу осраҡтары йышайҙы. Берәҙәк үҫмерҙәрҙең һанын берәү ҙә белмәй. Һөҙөмтәлә улар тарафынан йыл һайын 330 мең енәйәт ҡылына, ике мең самаһы үҙ-үҙенә ҡул һала. Йәнә балалар йортонда тәрбиәләнеүселәрҙең яртыһы тиерлек эскелеккә бирелә, енәйәт юлына баҫа.
Демографик мәсьәләләрҙе ыңғай хәл итеүгә миграция ла йоғонто яһай алмай. “Ватандаштарҙы илгә ҡайтарыу” программаһы буйынса Рәсәй 300 мең кешене ҡабул итергә теләгәйне, тик шуларҙың 10 меңе генә тыуған иленә ҡайтып төпләнде.
Бик күп социаль программаларҙы бойомға ашырыуға ришүәтселек аяҡ сала. Коррупцияға ҡаршы көрәш комитеты хәбәр итеүенсә, уғрылыҡтан йыл һайын 9 – 10 триллион һум зыян күрелә. Сер түгел, социаль мәсьәләләрҙе финанслау бюджет тарафынан конкурстар, тендерҙар аша башҡарыла һәм уның яртыһы ришүәтсе эшҡыуарҙар, чиновниктар ҡулына эләгә. Һөҙөмтәлә дәүләт бюджетының социаль өлөшө тәғәйен урындарға барып етмәй.
Рәсәйҙә аҙ тәьмин ителгәнлек күп осраҡта ауыл йә ҡаланың ҙурлығына, иҡтисади хәленә, хужалыҡ барышына бәйле. Демография иһә халыҡтың матди сығымын, хеҙмәт баҙарын билдәләй. Мәҫәлән, кешенең насар һаулығы сығымдарҙы ҡырҡа арттырып ебәрә, килемле эш табыуға кире йоғонто яһай. Бынан сығып шуны әйтергә була: һуңғы йылдарҙа сәләмәт кешеләргә матди проблемаларҙы хәл итеү мөмкинлеге еңелләште һәм, киреһенсә, һаулыҡтары насар булғандарҙың иҡтисади хәле лә хөртәйҙе. Сәләмәтлеге ҡаҡшаған халыҡтың 36 проценты фәҡирлек сигендә йәшәй.
Йәшерен-батырыны юҡ: ҡатын-ҡыҙға тормошта үҙ урынын табыуы тағы ла ауырыраҡҡа тура килә. Улар 55 йәштән хаҡлы ялға оҙатыла. Ошо йәштәге ҡатын-ҡыҙҙың – 23, ир-аттың 12 проценты ярлылыҡта көн күрә. 31 – 40 йәштәге ҡатын-ҡыҙҙың тормошо ла маҡтанырлыҡ түгел. Тарҡалған ғаиләләр һаны 23 процентҡа етә. Мәғлүм булыуынса, айырылған ирҙәр икенсе ҡатынға өйләнә, ә балалары менән ҡалған ҡатынға бөтә йөктө үҙ елкәһендә тартырға тура килә. Быны статистика ла раҫлай: тулы булмаған ғаиләләрҙең 83 проценты матди яҡтан ауырлыҡтарға йышыраҡ дусар булыусан.
Әле телгә алынған мәсьәләләр аш өҫтөндәге һөҙлөк кеүек кенә, ә һимеҙ “ҡалъя” төптә ятыусан. Ләкин башыбыҙға төшкән проблемаларҙы хөкүмәт хәл итер әле тип ятыу ахмаҡлыҡҡа тиң булыр ине. Сөнки бәғзеләрҙең вайымһыҙлығы социаль “упҡын”ды тағы ла хәүефлерәк итә. Бер аҡыл эйәһе әйткәнсә, вайымһыҙҙарҙан ҡурҡырға кәрәк, бөтә енәйәттәр ҙә уларҙың өнһөҙ ризалығынан башҡарыла.
Хөрмәтле дуҫтар, күмәкләгән – яу ҡайтарған тигәндәй, үҙегеҙҙе борсоған социаль мәсьәләләр тураһында беҙҙең гәзиткә фекерҙәрегеҙҙе яҙып ебәрегеҙ. Уларҙы уртаға һалып һөйләшербеҙ, хәл итеү юлдарын эҙләрбеҙ. Һеҙҙән хаттар көтәбеҙ.


text:
Ҡунаҡ ҡаршылар алдынан үҙлегенән кәйеф күтәрелә, көс барлыҡҡа килә. Бығаса ҡул етмәйерәк, тотонорға ҡаушабыраҡ торған эштәреңде йәһәт кенә теүәлләп ҡуйырҙай дарман да, теләк тә табыла. Баш ҡалалағы “Олимпик-парк” тау саңғыһы комплексындағы ғәжәйеп үҙгәрешкә бер килке аптырап торҙоҡ.
– Бөтә донъя VI Халыҡ-ара балалар уйындарына килеүселәрҙе ҡаршыларға әҙербеҙ, – тине, ҡәнәғәт йылмайып, ойошманың директоры Ринат Хөснитдинов. – Сноуборд, тау саңғыһы буйынса ярыштар ошонда үтәсәк. Төп объекттар төҙөлөп бөттө.


text:
Рәхмәт һиңә, әсәй!
15 декабря 2014 йыл | Хаттар
1941 йылдың салт аяҙ йәйге көнө. Бәләкәй генә ҡыҙҙар йәшел үләндә сыр-сыу килеп уйнап йөрөйҙәр. Улар бөгөн шат: әсәйҙәре матур күлдәк, уйынсыҡтар алып ҡайтасаҡ. Тимер юл станцияһына һөт, май, йомортҡа алып киттеләр, шуларҙы кейем-һалымға алмаштырасаҡтар...
Зифа ла шул ҡыҙҙар араһында уйнап йөрөй ине, атаһы әллә ҡайҙан ҡайтып килде лә, ҡыҙын саҡырып алып :
- Әсәйең ҡайтҡас әйтерһең, мине военкоматка саҡыралар, бәлки ҡайтып тора алмаҫмын, - тине. Саҡ алты йәше тулған ҡыҙ бер ни ҙә аңлай алманы, һуңынан ғына, әсәһе ҡайтҡас, илгә ҙур бәлә килгәнен-һуғыш сыҡҡанын белде...
Зифа ла шул ҡыҙҙар араһында уйнап йөрөй ине, атаһы әллә ҡайҙан ҡайтып килде лә, ҡыҙын саҡырып алып :
- Әсәйең ҡайтҡас әйтерһең, мине военкоматка саҡыралар, бәлки ҡайтып тора алмаҫмын, - тине. Саҡ алты йәше тулған ҡыҙ бер ни ҙә аңлай алманы, һуңынан ғына, әсәһе ҡайтҡас, илгә ҙур бәлә килгәнен-һуғыш сыҡҡанын белде...
Кис ултыра ҡыҙҙар...
15 декабря 2014 йыл | Мәғариф
Красноусол башҡорт гимназия-интернатында һәләтле уҡытыусылар, тәрбиәселәр генә түгел, уҡыусылар ҙа бик күп. Араларында төрлө ҡул эшенә оҫталары ла бар.
Ике Геройлы мәктәп
15 декабря 2014 йыл | Мәғариф
9 декабрь – Ватан Геройҙары көнө. Ул – Рәсәйҙә билдәләнеп үтеүсе мөһим байрам. Ошо байрам уңайынан Яңғыҙҡайын урта мәктәбендә мәҙәниәт йорто хеҙмәткәрҙәре менән берлектә ҙур сара үткәрелде. Байрамға Бөйөк Ватан һуғышы ветераны Тимерхан бабай Рәхимов, ауылдашыбыҙ Советтар Союзы Геройы Зәйнетдин бабай Әхмәтйәновтың ҡыҙы Нәзирә апай, ветерандар советы рәйесе Борис ағай Йомағолов, шулай уҡ башҡа ҡунаҡтар саҡырылды.
Бәхете – яратҡан һөнәрендә
15 декабря 2014 йыл | Һаулыҡ һаҡлау
Бер-бер артлы йорттарҙа уттар һүнде, ә Зөһрәнең өйҙәге мәшәҡәттәре бөтмәгән әле…
Бына, ниһайәт, бөгөнгө эштәрен тамамлап, үҙенә лә ял итергә, йоҡларға форсат тыуҙы. Ғәҙәттәгесә, күптән йоҡоға талған улы Ирек (Красноусолдағы 3-сө мәктәптә 5-се класта уҡый) янына килеп, юрғанын ипләп япты ла утты һүндерҙе. Иртәгәһен тағы ла иртүк торорға кәрәк бит.
Бына, ниһайәт, бөгөнгө эштәрен тамамлап, үҙенә лә ял итергә, йоҡларға форсат тыуҙы. Ғәҙәттәгесә, күптән йоҡоға талған улы Ирек (Красноусолдағы 3-сө мәктәптә 5-се класта уҡый) янына килеп, юрғанын ипләп япты ла утты һүндерҙе. Иртәгәһен тағы ла иртүк торорға кәрәк бит.
Байрам кәйефе бүләк иттеләр
15 декабря 2014 йыл | Хаттар
Аҡкүл ауылындағы "Родник Надежды” Хәйриә фонды бинаһында Әсә көнөнә арналған байрам сараһы үтте. Уны Хәйриә фонды етәксеһе Лариса Флүр ҡыҙы Шакирова менән Аҡкүл мәҙәниәт йортоноң художество етәксеһе Надежда Николаевна Хафизова ойошторҙо.


text:
- Подробности
- Просмотров: 314
ҠЫРЛЫҠ (Spergula), ҡәнәфер һымаҡтар ғаиләһенә ҡараған үҫемлек заты. 5—8 төрө билдәле, Европала, Көнбайыш Азияла һәм Төньяҡ Африкала таралған. Башҡортостанда 3 төрө үҫә. Бер йыллыҡ яланғас йәки биҙле‑төклө үләндәр. Һабаҡтары төҙ йәки үрмәле, бейеклеге 15—100 см. Япраҡтары тар оҙонса (еп һымаҡ тиерлек), ҡапма‑ҡаршы, ваҡ аҡһыл-ярылы япраҡ ҡолаҡсындары м‑н, ҡуйынында ҡыҫҡа үренделәр бар. Сәскәләре ҙур түгел, дөрөҫ төҙөлөшлө, ике енесле, 5 өлөшлө. Каса япраҡсалары ситтән ярылы, таждары бөтөн, аҡ төҫтә. Һеркәсе 5—10, емшәне бер оялы, 5 бағаналы. Сәскәлеге һирәк, оста урынлашҡан, тармаҡланған ярымсатырҙарҙан тора. Июнь—июлдә сәскә ата. Емеше — ҡумта, 5 ҡапҡас м‑н асыла, июль—авг. өлгөрә; орлоғо ялпаҡ йәки тумалаҡ формаһында (эре Ҡ. — линза формаһында), ярылы ҡайма м‑н. Сәсеүлектәрҙә, ташландыҡ ерҙәрҙә, юл ситтәрендә үҫә. Башҡортостандың Урал алдында (далалы һәм ҡайһы бер урман‑дала райондарынан башҡа) һәм Башҡортостан (Көньяҡ) Уралында (баҫыу Ҡ. һәм сәсеү Ҡ. иң бейек тауҙарҙа осрамай) таралған. Ҡый үләндәре. Баҫыу Ҡ. — мал аҙығы үҫемлеге; составында флавоноидтар бар, халыҡ медицинаһында ҡулланыла.
Р.Ғ.Миңлебаев, С.С.Хәйретдинов
Тәрж. Г.А.Миһранова


text:
Фото:
Рөстәм Хәмитов сифат өлкәһендә Башҡортостан Президенты премияларын тапшырҙы
Фото:
Республика башлығы Рөстәм Хәмитов 2010 йыл өсөн продукция (тауарҙар, хеҙмәтләндереүҙәр) сифаты өлкәһендә Башҡортостан Президенты премиялары лауреаттары булған ун өс предприятие вәкилдәренә наградалар тапшырҙы. Ҡатнашыуға йәмғеһе 30 конкурсант заявка биргәйне. Башҡортостан сифат өсөн премияға дәғүә итеү конкурсын күптән матур йолаға әйләндергән Рәсәй төбәктәренең береһе. Ошо йылдарҙа республиканың 87 предприятиеһы премияға лайыҡ булған.
Президент еңеүселәргә артабан да планканы төшөрмәүҙәрен теләне.
— Беҙгә бындай предприятиеләр кәрәк. Һеҙгә ҡарайҙар, һәм беҙ һеҙҙең кеүек эшләргә бурыслыбыҙ, — тине Рөстәм Зәки улы.
Предприятиелар араһында ошоға оҡшаш ярыштар Татарстанда, Удмуртияла, Сыуашстанда, Ленинград өлкәһендә һәм Краснодар крайында ла үткәрелә. Төбәк конкурстарының төп маҡсаты – урындағы ойошмаларҙы илебеҙҙә 1997 йылдан башлап үткәрелгән Рәсәй Хөкүмәте премияһына дәғүә итеүгә конкурста ҡатнашыуға әҙерләү.
Уҙған йыл йомғаҡтары буйынса бер юлы алты предприятие конкурс лидерҙары тип танылды. Был «Мәләүез тимер-бетон конструкциялар заводы», «Синтез-Каучук», «Нефтекама автозаводы», «Полиэф», «Почет билдәһе» орденлы Бәләбәй һөт комбинаты» асыҡ акционерҙар йәмғиәттәре, Нефтекама нефть колледжы.
Икенсе урынды «Авангард» федераль ҡаҙна предприятиеһы, Башҡортостан тармаҡ-ара институты һәм «Башгипронефтехим» дәүләт унитар предприятиеһы үҙ-ара бүлеште.
Һәм, ниһайәт, өсөнсө урынға «Башкортостан Республикаһының Нефть-химия эшкәртеү институты» дәүләт унитар предприятиеһы, «К-Лан» яуаплылығы сикләнгән йәмғиәте, «Башҡортостан баҡыры» яуаплылығы сикләнгән йәмғиәте һәм Өфө дәүләт авиация техник университеты лайыҡ булды.
2010 йыл өсөн продукция сифаты өлкәһендә Башҡортостан Президенты премияһы лауреаттары республика исеменән федераль кимәлдә лайыҡлы сығыш яһар, тип ышанабыҙ.


text:
Башҡортостанда 14 мең тонна иген һуғып алынған
Башҡортостанда иген һәм ҡуҙаҡлы иген культураларын сабыу – республиканың 30 районында ҡайһы бер баҫыуҙарҙа, ашлыҡ һуғыу 14 районында алып барыла. Ауыл хужалығы буйынса консультация үҙәгенең һуңғы мәғлүмәттәренә ярашлы, ужым арышы һәм ужым бойҙайы, борсаҡ һәм арпа 23 мең гектар майҙанда сабылған, 6 мең гектар майҙанда һуғылған.
БР Ауыл хужалығы министрлығының матбуғат хеҙмәте хәбәр итеүенсә, уртаса уңыш һәр гектарҙан 22,9 центнер тәшкил итә, былтыр гектарынан 9,6 центнер уңыш йыйып алынған. Бөгөнгө көнгә 14 мең тонна иген һуғып алынған.
Алдан фаразлау буйынса, уртаса уңыш һәр гектарҙан 20-25 центнер була ҡалһа, тулайым урып һуғылған иген 3,3 миллион тонна тәшкил итәсәк.


text:
Күмертау балалар йортонда «Бала саҡты изгелек менән йылытайыҡ» хәйриә акцияһы үтте
Күмертау балалар баҡсаһында «Бала саҡты изгелек менән йылытайыҡ» хәйриә акцияһы үтте, унда Күмертау ҡалаһы ҡала округы хакимиәте вәкилдәре һәм балаларға бүләктәр биргән ҡала предприятиелары етәкселәре ҡатнашты.
Күмертау хакимиәте башлығы Борис Беляев, акцияла ҡатнашыусылар балалар йортоноң кескәйҙәр, урта һәм ҙурҙар төркөмдәрендә булды, унда Республика көнөнә арналған төрлө байрам саралары ойошторолған ине. Балалар йортонда тәрбиәләнеүселәргә ҡунаҡтар йылы һүҙҙәрен, изге теләктәрен еткерҙе. Байрам «Берҙәм Рәсәйҙең Йәш Гвардияһы»ның урындағы бүлексәһе активистары ойошторған ҡыҙыҡлы уйындар менән тамамланды.
Саранан һуң Попечителлек советының ултырышы үтте, унда балалар йортона ремонт эшләү, уны киләсәктә яңыртыу һәм төҙөкләндереү мәсьәләләре ҡаралды.


text:
Фото:
Өфө Ҡыш бабайҙың тыуған көнөн билдәләйәсәк
Фото:
18 ноябрҙә Рәсәйҙә рәсми рәүештә Ҡыш бабайҙың тыуған көнө билдәләнә. Тылсымсының йәше аныҡ ҡына билдәле түгел, әммә ике меңдән ашыу булыуы раҫ. Уның тыуған көнөн балалар үҙҙәре уйлап тапҡан. Күҙәтеүҙәр буйынса, был көндө Ҡыш бабайҙың тыуған ере – Великий Устюгта сатлама һыуыҡтар башлана һәм ҡыш үҙ көсөнә инә.
Тылсымсы бабайҙың тыуған көнөн билдәләүҙә Өфө лә ситтә ҡалмаясаҡ. Был көндө, Ҡала үҫеше йәмәғәт фондының «Ҡыш бабайға хат» балалар хәйриә проекты сиктәрендә, тылсымсы 17-се ҡала балалар клиник дауаханаһындағы сабыйҙарға барасаҡ. Программала – уйындар, конкурстар һәм Ҡыш бабай бүләктәре.
Шулай уҡ йома, 18 ноябрҙә, «Ғаилә» сауҙа-күңел асыу комплексында ҙур байрам үтәсәк. Сараға Өфөлә йәшәүсе балалар саҡырыла. Сабыйҙарҙы Ҡыш бабай ҡатнашлығындағы уйын программаһы көтә. Сарала баш ҡаланың балалар коллективтары сығыш яһаясаҡ.


text:
Мәскәүҙә «Берҙәм Рәсәй» партияһы проекттары форумы асылды
17 майҙа Мәскәү мэрияһында «Берҙәм Рәсәй» партияһы проекттары күргәҙмәһе асылды. Бында 20-нән ашыу федераль һәм төбәк проекты менән танышырға була. Башҡортостан форумда партияның төбәк бүлексәһе менән ойошторолған «Яҡташтар» проектын тәҡдим итә.
Партияның Юғары советы рәйесе Борис Грызлов билдәләүенсә, «Берҙәм Рәсәй» илдә йәмғиәт һәм власть менән эшләү йәһәтенән бындай механизмды киң ҡулланған берҙән-бер сәйәси партия булып тора».
Партия проекттарын тормошҡа ашыра башлау тураһындағы ҡарар 2006 йылда «Берҙәм Рәсәй»ҙең етенсе съезында ҡабул ителде. Бөгөнгө көндә партия 40-тан ашыу федераль һәм 380 төбәк проектын бойомға ашыра.
Бөгөн етенсе бөтә Рәсәй медиафорумы үтәсәк. Унда, берҙәм рәсәйлеләрҙән тыш, Дәүләт Думаһы депутаттары, Хөкүмәт ағзалары, журналистар ҡатнашасаҡ.
Шәмбе, 18 майҙа, «Берҙәм Рәсәй»ҙең Юғары һәм Генераль советтарының берлектәге киңәйтелгән ултырышында партия проекттары форумына йомғаҡ яһаласаҡ. Ултырышта Рәсәй Хөкүмәте рәйесе, партия лидеры Дмитрий Медведев ҡатнашасаҡ.


text:
7 меңдән ашыу йәш ғаилә торлаҡ шарттарын яҡшырта ала
Башҡортостанда йәш ғаиләләргә ярҙам итеү буйынса әүҙем эш алып барыла. Торлаҡ һатып алыу өсөн льготалы кредиттар, бала тыуғанда социаль түләүҙәр һәм субсидиялар биргәндә дәүләт ярҙамы күрһәтелә. Был хаҡта бөгөн «Ижтимағи электрон гәзит» сайтында үткән онлайн-конференцияла Башҡортостан Республикаһының иҡтисади үҫеш министры Евгений Маврин хәбәр итте.
— Һуңғы ете йылда, йәш ғаиләләргә ярҙам программаһы ғәмәгә ашырыла башлағандан алып, республикалағы 12 мең пар төрлө формала дәүләттән ярҙам алды, — тине ул. – Нигеҙҙә был социаль ташламалар. Был маҡсатҡа 1,8 миллиард һум аҡса бүленде.
Евгений Мавриндың әйтеүенсә, программа артабан үҫтереләсәк. Киләһе йылдан йәш ғаиләләр өсөн торлаҡ төҙөү менән Башҡортостандың Төҙөлөш һәм архитектура буйынса дәүләт комитеты шөғөлләнәсәк.
— Дүрт йыл дауамында республикалағы 7,5 меңдән ашыу ғаилә дәүләт ярҙамына дәғүә итә аласаҡ, — тип белдерҙе Евгений Маврин.


text:
Кирбес заводтарының күбеһе етештереү күрһәткестәрен арттырған
Башҡортостанда керамик кирбес заводтары араһындағы 17 предприятие уҙған йылдың 11 айын етештереү күрһәткестәренең артыуы менән тамамлаған. Был үҙебеҙҙә етештерелгән ҡорамалдарҙа эшләүсе заводтарға ҡағыла. Шуларҙан «Андреевка керамик кирбес заводы» асыҡ акционерҙар йәмғиәтенең күрһәткестәре — 173,5 процентҡа, «Дәүләкән керамик заводы» яуаплылығы сикләнгән йәмғиәтенеке 136,1 процентҡа еткән. Дүрт предприятие продукция етештереүҙең кәмеүенә юл ҡуйған. Был турала БР Төҙөлөш һәм архитектура буйынса дәүләт комитететында хәбәр иттеләр. Яҡын арала йылға йомғаҡ яһаласаҡ.
Ете предприятие иҡтисади сәбәптәр буйынса туҡтатылған. Импорт ҡорамалдарҙа эшләгән бөтә предприятиелар ҙа продукция етештереүҙе арттырған. Республикала 31 завод керамик кирбес сығара. Шуларҙың 25-е ватан һәм белорус ҡорамалдары менән йыһазландырылған, алтыһы импорт ҡорамалдарҙа эшләй.
Силикат кирбес сығарыусы өс заводтың икәүһе уҙған йылдың 11 айын ыңғай күрһәткестәр менән тамамлаған. «Бессер» блоктары етештереүсе предприятиеларҙа ла ошондай уҡ хәл күҙәтелә. «ГлавБашСтрой» асыҡ акционерҙар йәмғиәте 61 мең кубометр газосиликат блоктары сығарған (30,5 млн дана шартлы кирбес).
Өҫтәмә ҡиммәткә һалымды иҫәпләмәгәндә керамик кирбестең уртаса хаҡы яңы йыл алдынан бер мең данаһына 5547 һум булған (2010 йылдың ноябрендә – 5033 һум), силикат кирбестең уртаса хаҡы 2010 йылдағы 4546 һум урынына 4196 һум тәшкил иткән.


text:
Рөстәм Хәмитов: «Башҡортостан һәр ваҡыт илдең алдынғы аграр төбәктәренең береһе булды һәм булып ҡала»Фото: Андрей Старостин
Рөстәм Хәмитов: «Башҡортостан һәр ваҡыт илдең алдынғы аграр төбәктәренең береһе булды һәм булып ҡала»
Рөстәм Хәмитов: «Башҡортостан һәр ваҡыт илдең алдынғы аграр төбәктәренең береһе булды һәм булып ҡала»Фото: Андрей Старостин
Ҡоролоҡҡа ҡарамаҫтан, 2012 йылда Башҡортостанда ярайһы ғына уңыш йыйып алынды.
— Башҡортостан һәр ваҡыт илдең алдынғы аграр төбәктәренең береһе булды һәм булып ҡала. Ҡоролоҡ арҡаһында быйыл, үткән йыл менән сағыштырғанда, уңыш наҡыҫыраҡ. Туғыҙ ай һөҙөмтәләре буйынса ауыл хужалығының тулайым продукция күләме республикала 82,3 миллиард һум тәшкил итте. Былтырғы кимәл менән сағыштырғанда, был ни бары 81,7 процент тәшкил итә, - тип билдәләне 8 ноябрҙә Өфөнөң Конгресс-холында үткән БР Ауыл хужалығы һәм эшкәртеү сәнәғәте хеҙмәткәрҙәре көнөнә арналған тантаналы сарала Башҡортостан Президенты Рөстәм Хәмитов.
Әммә быға ҡарамаҫтан, республика аграрийҙары һиҙелерлек уңыштарға өлгәшә алды. Шулай итеп, 2012 йылда төбәктә ике миллион тоннаға яҡын иген, 930 мең тонна шәкәр сөгөлдөрө, 140 мең тонна көнбағыш, 900 мең тонна картуф һәм 260 мең тоннанан ашыу йәшелсә йыйып алынды.
Рөстәм Хәмитов билдәләүенсә, иң күп иген Стәрлетамаҡ, Илеш, Саҡмағош, Дүртөйлө, Ауырғазы, Туймазы һәм Мәләүез райондарында йыйып алынған.
Төбәктә шәкәр сөгөлдөрөн етештереү элеккесә килемле тармаҡ булып ҡала, тип һыҙыҡ өҫтөнә алды Башҡортостан Президенты. Шишмә, Благовар, Ҡырмыҫҡалы һәм Бүздәк райондары хужалыҡтары мул уңыштарға өлгәшеп, быны тағы ла бер тапҡыр иҫбатлай.
Бынан тыш, йыл башы менән сағыштырмаса, Башҡортостанда эре мал һаны – 4 процентҡа, һарыҡ һәм кәзәләр һаны – 10 процентҡа, аттар һаны 9 процентҡа артҡан. Был ваҡыт эсендә республикала 1,5 миллион тонна һөт етештерелгән.
— Республикала һөт малсылығын үҫтереүгә баҫым яһайбыҙ. Ауырғазы, Дүртөйлө, Стәрлетамаҡ, Мәләүез, Саҡмағош, Өфө һәм Тәтешле райондары аграрийҙары һауым буйынса дүрт меңлек сикте уҙған, — тине Рөстәм Хәмитов.
Иҫегеҙгә төшөрәбеҙ, һөт-тауар фермаларын яңыртыу маҡсатында 2012 йылдың яҙынан алып Башҡортостанда «500 ферма» республика маҡсатлы программаһы тормошҡа ашырыла. Шуны ла билдәләп үтергә кәрәк, һөт комплекстарын реконструкциялау буйынса бындай эшмәкәрлеккә республика илдә беренселәрҙән булып тотондо.
Әлеге ваҡытта программала 60 ауыл хужалығы предприятиеһы ҡатнаша. 60-тан ашыу ферманы реконструциялауға бәйле сығымдарҙың дөйөм күләме өс миллиард һумдан ашты.
Быйыл республиканың агросәнәғәт комплексын үҫтереүгә ете миллиард һум аҡса йүнәлтеү плланлаштырыла. Уларҙың 4,2 миллиарды – республика бюджетына, 2,8 миллиарды федераль бюджетҡа тура килә. Бөгөнгө көнгә агросәнәғәт комплексын үҫтереүгә биш миллиард һумдан ашыу аҡса йүнәлтелгән.
— Дәүләт ярҙамын күрһәтеүҙә Башҡортостан маҡсатлы программаларға баҫым яһай. Уларҙы ғәмәлләштереү сусҡасылыҡ, ҡошсолоҡ, малсылыҡ, йәнлекселек кеүек ауыл хужалығының айрым тармаҡтарын үҫтерергә мөмкинлек бирә. Программаларҙы федераль һәм республика бюджеттарынан финанслауҙың дөйөм күләме 300 милион һумға етә, — тип хәбәр итте Рөстәм Хәмитов.
Башҡортостан Президенты билдәләүенсә, бөгөн агросәнәғәт комлексындағы ыңғай яҡҡа үҙгәрештәр күпселек йәһәттән тармаҡҡа инвестициялар йәлеп итеүҙән тора. Әлеге ваҡытта БР агросәнәғәт комплексында 37 миллиард һум суммаға төрлө йүнәлештәр буйынса 16 ҙур проект тормошҡа ашырыла. Президент билдәләүенсә, был эшмәкәрлекте территорияларҙың инвестициялар йәлеп итеү ҡеүәһен арттырыу йәһәтенән үҫтереү зарур.
Рөстәм Хәмитов билдәләүенсә, республиканың агросәнәғәт комплексын үҫтереү өсөн, төбәктә артабан да мөмкин булғандың барыһы ла эшләнәсәк.


text:
Башҡортостанда Дәүләт Думаһына һайлауҙа округ комиссияларына үҙ-үҙен күрһәтеү тураһында тәүге белдереү ҡағыҙҙары килде
ӨФӨ, 2016 йыл, 30 июнь. /«Башинформ» мәғлүмәт агентлығы, Ғәлиә Нәбиева/.
Дәүләт Думаһына һайлауҙа округ һайлау комиссияларына бер мандатлы округтар буйынса үҙ-үҙен күрһәтеү тураһында белдереү өсөн документтар килде. 7-се Салауат бер мандатлы һайлау округы, 4-се Благовещен бер мандатлы һайлау округы, 3-сө Өфө бер мандатлы һайлау округы буйынса документтар тапшырылған, тип хәбәр иттеләр республика Үҙәк һайлау комиссияһында.
Кандидаттар күрһәткән документтарҙы һайлау документтарын тикшереү буйынса эшсе төркөмдәр ҡабул иткән. Кәрәкле мәғлүмәт «Һайлауҙар» дәүләт автоматлаштырылған системаһына индерелгән. Кандидаттарға документтарын ҡабул итеү тураһындағы раҫлау ҡағыҙы, һайлау фондын ойоштороу өсөн махсус иҫәп асыуға рөхсәт, шулай уҡ комиссияның һайлаусыларҙың кандидатты теркәү өсөн кәрәкле ҡултамғалар һанын билдәләү тураһындағы ҡарары тапшырылған. 7-се Салауат бер мандатлы һайлау округы өсөн был һан — 15482, 4-се Благовещен бер мандатлы һайлау округы өсөн — 16140, 3-сө Өфө бер мандатлы һайлау округы өсөн 14849 тәшкил итә.


text:
Эшҡыуарҙарҙы Шанхайға күргәҙмәгә саҡыралар
Башҡортостан Республикаһының Сауҙа-сәнәғәт палатаһы «Expo-2010» күргәҙмәһенә эшлекле сәфәр ойоштора, унда Шанхай һәм Пекин ҡалаларына барыу күҙ уңында тотола. Башҡортостан делегацияһы Ҡытайҙа 26 сентябрҙән 2 октябргә тиклем буласаҡ, тип планлаштырыла.
«Expo-2010» Бөтә донъя универсаль күргәҙмәһе Шанхайҙа ярты йыл буйына — 1 майҙан 31 октябргә тиклем үтә. Күргәҙмәнең дөйөм майҙаны ҙур — 5,28 квадрат километр. Күргәҙмәлә 190-дан ашыу ил ҡатнаша. Быйылғы күргәҙмәнең темаһы: «Ни тиклем ҡала яҡшыраҡ булһа – тормош та шул тиклем яҡшыраҡ».
Ойоштороусылар хәбәр итеүенсә, «Expo-2010» – ул бөтә донъяның иҡтисади, фәнни, технологик һәм мәҙәни ҡаҙаныштары менән танышыу мөмкинлеге. Башҡортостан предприятиелары һәм эшҡыуарҙарының да үҙ потенциалын күрһәтеү мөмкинлеге бар.
Визаны ваҡытында төҙөү өсөн заявкалар 30 июлгә тиклем ҡабул ителә, тип хәбәр иттеләр БР Сауҙа-сәнәғәт палатаһында.


text:
Үрге Ләмәҙ ауылында яңы күпер төҙөләсәк
Башҡортостан юлдаш телевидениеһы каналында тура эфир барышында республика Президентына Үрге Ләмәҙ ауылы кешеһе мөрәжәғәт итте. Асыҡланыуынса, ауылда бер-нисә йыл элек йылғала һыу ташыу сәбәпле күпер емерелгән. Ауыл халҡының район үҙәге һәм башҡа ауылдар менән бәйләнеше өҙөлгән. Урындағы халыҡ иҫке күперҙе тергеҙеүен тергеҙгән, әммә унан хәрәкәт итеү бик хәүефле. Республика Президентынан, Үрге Ләмәҙ ауылында яңы күпер төҙөләсәкме, тип һоранылар.
— Халыҡты оло ер менән бәйләнешһеҙ ҡалдырырға ярамай. Ундай өҙөклөктәр булған ерҙә күперҙәр төҙөргә кәрәк, — тип яуапланы Рөстәм Хәмитов. – Йылға киңлеге мөмкинлек бирһә, аҫылмалы күпер төҙөргә була. Бындай конструкциялар тиҙ эшләнә һәм ҡиммәт түгел. Күперһеҙ йәшәп булмай, тейешле күрһәтмәләр бирәсәкмен, — тине Башҡортостан Президенты.


text:
Ағиҙел (йылға)
Ағиҙел ((тыңлау) ; шулай уҡ Иҙел[1]; рус. Белая; удм. Тӧдьы Кам; ялан мари Ош Виче; татар. Агыйдел) — Башҡортостандағы иң ҙур йылға һәм төп һыу юлы.
Йөкмәткеһе
География[үҙгәртергә | вики-тексты үҙгәртергә]
Кама йылғаһының һул яҡ ҡушылдығы. Урал тауы итәгенән башлана. Оҙонлоғо — 1430 км, бассейнының майҙаны — 141900 км2. Көмөштәй аҡ был йылға Ирәмәл тауы тирәһенән баш ала. Үрендә һаҙамыҡлы үҙәндәрҙән үтә, Тирлән ҡасабаһынан түбәндәрәк ҡырҡа тарая, иңкеүҙәре текәрә. Белорет, Бөрйән ерҙәренән Урал тауҙары, ҡаялар араһынан аға. Уң ҡушылдығы Нөгөштө юлдаш итеп китә биргәс, иркен туғайлыҡтарға барып сығыр ерҙәрҙә үҙәне яйлап киңәйә. Ҡариҙел ҡушылғандан һуң Ағиҙел тигеҙлектәрҙән йәйрәп аға, иркен туғайҙарҙа ағымында боролмалар, бөгөлдәр яһап, тармаҡланып та киткеләй. Күп урында уң яҡ яры ҡалҡыуыраҡ.
Иң ҙур ҡушылдыҡтары:
- уң яҡтан: Нөгөш, Эҫем, Ҡариҙел, Бөрө, Тере Танып;
- һул яҡтан: Ашҡаҙар, Өршәк, Дим, Ҡармасан, Сәрмәсән, Баҙы, Сөн.
Йылға тамағынан Өфөгә тиклем суднолар даими, Мәләүез пристаненә хәтлем өҙөклөк менән йөрөй.
Борон-борондан ҡан-ҡәрҙәштәребеҙ Ағиҙел буйлатып торлаҡ ҡороп, түлләп, ишәйеп, ҡотайып донъя көтә. Ағиҙел буйында бихисап ауылдар, Белорет, Мәләүез, Салауат, Ишембай, Стәрлетамаҡ, Өфө, Благовещен, Бөрө, Дүртөйлө, Ағиҙел ҡалалары урынлашҡан.
Гидроним[үҙгәртергә | вики-тексты үҙгәртергә]
Урта быуаттарҙа Волга йылғаһы Иҙел тип аталған, әммә ул хәҙерге Ҡариҙел һәм Ағиҙел йылғалары ҡушылған урында (Өфө ҡалаһы янында) башланған.
Башҡорт халыҡ ижадында һәм йәнле һөйләштә йылға Иҙел тип тә йөрөтөлә. «Урал батыр» ҡобайырында «Көмөштәй бер аҡ йылға», «Иҙел батыр таҡҡан, ай, Аҡ йылғаһы» тигән юлдар бар.
Боронғо төрки халыҡтарында Иҙел «һыу, йылға» тигәнде аңлата. Ағиҙелдең русса «Белая» тигән аты башҡортсанан туры күсермә: 1627 йылда сыҡҡан "Ҙур һыҙма китабы"нда һәм башҡа тарихи яҙмаларҙа Ағиҙел «Белая Воложка» тип атала[2].
Иҫкәрмәләр[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Башҡортостан: Ҡыҫҡаса энциклопедия. Урыҫсанан тулыландырылған һәм төҙәтелгән тәржемәһе / Баш мөхәррир Р. З.Шәкүров. Өфө: Башҡорт энциклопедияһы дәүләт ғилми нәшриәте, 1997. 696 бит, һүрәттәре менән.
- Сәлимйән Бәҙретдинов. Башҡортостан календары 2008 йылға.
Һылтанмалар[үҙгәртергә | вики-тексты үҙгәртергә]
- Балков В. А. Ағиҙел (йылға) // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2017. — ISBN 978-5-88185-143-9.


text:
Дәрес: башҡорт (дәүләт) теле
Класс: 8
Дәреслек: Башҡорт теле
Дәреслек авторҙары: Усманова М.Ғ.,Ғәбитова З.М.
29- 32 се биттәр
Тема: Сөләймән Муллабаев “Көҙгө урман”. Маҡсаты буйынса һөйләм төрҙәре
Маҡсат: көҙ миҙгеленең матурлығын, күркәмлеген асыҡлау, тасуири уҡыу өҫтөндә эшләү, тәбиғәткә ҡарата һөйөү тәрбиәләү.
Йыһазландырыу: проектор, һүрәттәр
Дәрес барышы
1. Ойоштороу мәле
- Һаулыҡ һорашыу.
- Дежур уҡыусы менән әңгәмә.
Дәрестең темаһы һәм маҡсаты менән таныштырыу.
(Йыһазландырылған таҡтаға ҡарап уҡыусылар менән дәрестең темаһын һәм маҡсатын билдәләү).
2. Фонетик-артикуляцион күнегеүҙәр.
Абағаға баға-баға башым бәрҙем бағанаға.
Һәҙиә һыйырына һуҡранып, һәнәгенең һабын һындырғансы һуҡты.
Ҡапҡан таптым, ҡапҡанға ҡаптым.
Беҙҙең үгеҙебеҙ үҙебеҙҙҙеке, мөгөҙө үгеҙҙеке. Һеҙҙең үгеҙегеҙ үҙегеҙҙекеме, мөгөҙө үгеҙҙекеме.
3. Төп өлөш.
1) Автор тураһында белешмә:
Сөләймән Миңлеғужа улы Муллабаев 1924 йылдың 10 октябрендә Ырымбур өлкәһе Красногвардейский районы Иҫке Юлдаш ауылында тыуа.
4) Грамматик тема.
29-сы биттәге ҡағиҙә менән танышыу. Рус теле менән сағыштырыу. Миҫалдар килтереү: Быйыл көҙ бигерәк тә моңһоу килде. Ә ағастар шыбыр-шыбыр киләме? Йәмле лә һуң көҙ биҙәктәре! Мин был матурлыҡты күрергә тейеш!
5) Һүрәт буйынса һөйләмдәр уйлап яҙыу.
Терәк һүҙҙәр: көҙ, һауа торошо, ҡояш, йылы, ел, ямғыр, һары, һыуыҡ, япраҡ, көндөҙ, кис, һуҡмаҡ, ҡойола, ер, урман, төрлө төҫтә.
6) Көҙ тураһында һынамыштар, әйтемдәр, мәҡәлдәр әйтеү.
4. Йомғаҡлау.
Беҙ бөгөн дәрестә нимәләр белдек?
Ниндәй яңы һүҙҙәр өйрәндек?
Дәресебеҙҙе ошондай шиғыр юлдары менән тамамлайыҡ:
Һәр миҙгелдең үҙ йәме бар,
Үҙ төҫө бар һәр айҙың.
Т. Дәүләтбирҙина
5. Баһалау.
6. Өйгә эш.
Номер материала: 493816
Не нашли то что искали?
Вам будут интересны эти курсы:


text:
Башҡортостан уҡыусылары «Планета киләсәге» халыҡ-ара конкурсында еңеү яуланы
Белорет ҡалаһының Яныбай Хамматов исемендәге Башҡорт гимназияһы, 14-се һәм 20-се мәктәптәре уҡыусылары «Планета киләсәге» халыҡ-ара балалар-үҫмерҙәр ижады конкурсының «Һынлы сәнғәт» номинацияһында лауреат булды. Сара Санкт-Петербург ҡалаһында үтте. Был хаҡта «Башинформ» агентлығына Белорет районы хакимиәтенең мәғлүмәт-аналитика бүлеге баш белгесе Айгөл Кирамова хәбәр итте.
Беренсе урынға Башҡорт гимназияһынан Зөлхизә Хәмзина, Линара Мостафина, Руслан Нәсихов һәм 20-се мәктәптән Диана Латипова лайыҡ булды. Икенсе урынды 14-се мәктәптән Зарина Иманғолова һәм гимназия уҡыусылары Русалина Фазылова, Алһыу Иҙрисова, Ансаф Ишбулдин яуланы. Шулай уҡ гимназия уҡыусылары Зилиә Яҫыбаева һәм Лилиә Мөхәмәҙиева өсөнсө булды.
Бәйгелә Магадан, Тула, Сахалин өлкәләренән, Приморье, Алтай крайынан, Якутия (Саха), Татарстан, Коми республикаларынан йәмғеһе 600-ҙан ашыу кеше ҡатнашты. Улар вокаль, драма, хореография сәнғәте номинацияларында көс һынашты, шулай уҡ инструменталь, һынлы сәнғәт һәм эстрада жанрҙарында еңеүселәр билдәләнде.
Конкурста ҡатнашыусылар өсөн Санкт-Петербургтың билдәле сәнғәт һәм мәҙәниәт хеҙмәткәрҙәре семинарҙар һәм оҫталыҡ дәрестәре үткәрҙе.


text:
Өфөлә беренсе «Әсә һәм бала» дәүләт дарыуханаһы асылды
«Әсә һәм бала» беренсе дәүләт дарыуханаһы Башҡортостанда әсәлек һәм балалыҡҡа социаль ярҙам итеү сиктәрендә асылды. Ул Өфөлә Батыр урамы, 8 адресы буйынса урынлашҡан.
БР «Башфармация» дәүләт унитар предприятиеһы генераль директоры Айрат Абхаликовтың әйтеүе буйынса, бында һигеҙ меңдән ашыу төр продукция тәҡдим ителгән. Шул иҫәптән ике мең самаһы – ҡатындар һәм балалар өсөн. Медицина препараттарынан тыш, сәләмәтлекте нығытыу, матурлыҡты һаҡлау өсөн саралар төрлөлөгөнә бай.
«Әсә һәм бала» дарыуханаһында һатып алыусылар балаларҙы һәм йөклө ҡатындарҙы дауалау өсөн бөтә нәмәләр, поливитаминдар таба аласаҡ. Бынан тыш, төрлө йәштәге балалар өсөн тәрбиәләү кәрәк-яраҡтары, аҙыҡ-түлек, шулай уҡ дауалау косметикаһы бар.
Дарыуханала профессиональ хеҙмәткәрҙәр эшләй, улар һәр саҡ аҡыллы кәңәш бирәсәк.


text:
Байрамды асыу тантанаһында Башҡортостан Республикаһы Дәүләт Йыйылышы — Ҡоролтай Рәйесе Константин Толкачев, Татарстан Республикаһы Дәүләт Советы Рәйесе Фәрит Мөхәмәтшин һәм Мәскәү ҡала Думаһы Рәйесе Владимир Платонов ҡатнашты. Улар Башҡортостан менән Татарстан Президенттарының, шулай уҡ Мәскәү мэрының сәләмләү һүҙҙәрен еткерҙе.
Байрамды асыу тантанаһында Башҡортостан Республикаһы Дәүләт Йыйылышы — Ҡоролтай Рәйесе Константин Толкачев, Татарстан Республикаһы Дәүләт Советы Рәйесе Фәрит Мөхәмәтшин һәм Мәскәү ҡала Думаһы Рәйесе Владимир Платонов ҡатнашты. Улар Башҡортостан менән Татарстан Президенттарының, шулай уҡ Мәскәү мэрының сәләмләү һүҙҙәрен еткерҙе.
– Тәбиғәт шарттары үтә ҡырыҫ булһа ла, йыл ауыл хужалығы өсөн уңайлы килә, ваҡытында яуған ямғырҙар ҙа шифалы булды, – ти район хакимиәтенең ауыл хужалығы идаралығы етәксеһе вазифаһын башҡарыусы Фаяз Хәлилов. – Был көндәрҙә бөтөн көстө мал аҙығы әҙерләүгә йүнәлтәбеҙ, бесән дә баҫыуҙарҙа ҡуйы булып үҫкән.
“Иҙел” яуаплылығы сикләнгән йәмғиәте төбәктә иң тәүгеләрҙән булып бесәнгә төшкән. Бөгөн бында сенаж һалыу тамамланған, уны быйыл 350 гектарҙа әҙерләгәндәр.
Делегация составына “Башҡортостан һауа юлдары”ның “Мәскәү — Барселона” маршруты буйынса осҡан “ТУ-154М” самолетында һәләк булған пассажирҙарҙың туғандары инде. Дөйөм алғанда, Юберлинген менән Брахенройтта үткәреләсәк матәм сараларында Башҡортостандан 150 кеше ҡатнашты. 1 һәм 2 июлдә Башҡортостан менән Боден-Вюртембергтың рәсми делегацияларының осрашыуҙары үткәрелде. Ошо уҡ көндө авиаһәләкәт ҡорбандарының туғандары һәм яҡындары “Өфөгә дуҫлыҡ күпере” йәмәғәт ойошмаһы ағзалары, урындағы власть органдары вәкилдәре менән аралашты, Брахенройттағы матәм митингында ҡатнашты.
Уңайһыҙ булһа ла, танымайынса булмай: баҡтиһәң, ошонан башҡа ҡаһарман яҡташыбыҙ Муса Гәрәев тураһында артыҡ нәмә белмәйбеҙ икән дә. Айырыуса йәш быуын. Эйе, һуғыш тамамланыуға инде етенсе тиҫтә йыл ваҡыт үтеп бара, әммә батырҙарыбыҙ онотолорға тейеш түгел.
Был йәһәттән әлдә музейҙар бар. Республиканың Хәрби Дан музейында Муса Гәрәевтең тыуыуына 90 йыл тулыуға арналған күргәҙмәнең экспонаттары менән танышып йөрөгәндә, башҡа ошондай уйҙар килде. Күргәҙмә бер нисә бүлектән тора: “Муса Гәрәевтең бала сағы”, “Үҫмерлек”, “Бөйөк Ватан һуғышы йылдары”, “Ғаиләһе, ата-әсәһе, хәрби дуҫтары”, “Һуғыштан һуңғы йылдар, ДОСААФ-та эшләүе”, “Осрашыуҙар. Сығыштар. Хәтирәләр”.
Ер йөҙөндәге барса халыҡтар өсөн ебәрелгән һуңғы пәйғәмбәр Мөхәммәт салләлаһу ғәләйһи үә сәлләм Ислам динен таратыу өсөн үҙенең сәхәбәләрен (сәхәбәләр — пәйғәмбәребеҙҙе күргән һәм уның менән бергә хаҡ дин өсөн көрәшкән заттар, уның яҡын дуҫтары, арҡаҙаштары) донъяның тәрлө тарафтарына ебәргән. Тарихсы Салауат Таймаҫов был хаҡта бына нимә тип яҙа: “Тарихи сығанаҡтар Башҡорт ерендә әле Ибн Фаҙлан килгәнгә тиклем үк Исламдың тарала башлауы хаҡында һөйләй.
Тәбиғәттең күркәм төбәгенән урғылып сыҡҡан инеш, юлындағы барлыҡ ҡаршылыҡтарҙы еңеп, көсәйә барып, оло йылғаға ҡушыла. Күпме көс-ҡеүәт, ғәйрәт, сәм был шишмәлә! Мөһабәт тауҙар, йүгерек шишмә-йылғалар төбәге булған Белорет районы ҡыҙы Зилә Аҙнабаева тотош булмышы менән тыуған яғын һынландырған кеүек тә инде.
“Китап” нәшриәтенең махсус магазинында үткән “Автограф көнө”нә был юлы алты автор саҡырылғайны. Уларҙың һәр ҡайһыһы менән таныштырып, балалар әҙәбиәте редакцияһының бүлек мөдире, шағирә Әлфиә Әсәҙуллина тәүге һүҙҙе Илдар Шәйәхмәтовҡа бирҙе. Ул быйыл нәшриәткә ике проект тәҡдим иткән.
Әлбиттә, баҡраҡтар был иҫтәлекле көндө оҙаҡ көттө, ябай ғына булһа ла обелиск ҡуйыу, атай-олатайҙарҙың исемен мәңгеләштереү хыялын йөрөттө. Күренекле ауылдаштары ярҙамында был уй-ниәт, ниһайәт, тормошҡа ашты. Башҡортостан Республикаһының Дәүләт Йыйылышы — Ҡоролтай депутаты, “Газ-Сервис” асыҡ акционерҙар йәмғиәтенең баш инженеры Рәйес Әхмәтша улы Күскилдинға айырыуса рәхмәтле Баҡраҡ халҡы. Ауыл уртаһындағы иң күркәм урында мемориаль комплекс төҙөү идеяһы ла уныҡы. Был ҙур эште тулыһынса атҡарып сығыуҙа уның ярҙамы һәм хеҙмәте хәл иткес булды.
Хакимиәт башлығы Ринат ХӘЙРУЛЛИН:
— Дүртөйлө — элек-электән алдынғы, абруйлы, мәҙәни һәм иҡтисади яҡтан үҫешкән төбәк. Беҙҙә эшкә уңған, егәрле һәм ҡунаҡсыл халыҡ йәшәй. Уларҙың емешле хеҙмәте, тырышлығы һөҙөмтәһендә район республикала алдынғы урындарҙы биләй. Эшсәндәргә оло ихтирам һәм иғтибар күрһәтелә, хеҙмәттәре юғары баһалана.
Уңғандар, йүнселдәр бөгөн ауыл ерендә лә гөрләтеп донъя көтә. Беҙҙә йәш ғаиләләр күп, улар йорт һала, балалар үҫтерә, күпләп мал-тыуар аҫрай. Һәр кем үҙ баҡсаһында йәшелсә-емеш үҫтерергә тырыша, умартасылар һаны арта.
Район иҡтисадының нигеҙен ауыл хужалығы тармағы тәшкил итә. Тоҡомло малдар үрсетеү һөҙөмтәһендә ит, һөт етештереү артты. Бар урында ла машина-трактор паркы яңыртыла. Хужалыҡтар социаль өлкәгә лә үҙ өлөшөн индерә.
“Берҙәм Рәсәй” төбәк бүлексәһе сәйәси советы ҡарамағындағы Эшҡыуарлыҡҡа булышлыҡ итеү һәм үҫтереү буйынса совет үҙенең яңы етәксеһен һайланы. Ул — “Трансинтер” компанияһы президенты, Рәсәй Дәүләт Думаһының элекке депутаты Илдар Ғималетдинов. Совет составына республиканың Иҡтисади үҫеш министрлығы, Эшҡыуарлыҡ һәм туризм буйынса дәүләт комитеты, Башҡортостан Сауҙа ассоциацияһы, Эшҡыуарлыҡ ойошмалары ассоциацияһы, Сауҙа-сәнәғәт палатаһы етәкселәре, Башҡортостан Республикаһындағы эшҡыуарҙар хоҡуҡтары буйынса вәкил, партияның төбәк бүлексәһе, “Йәш гвардия”, йәмәғәт ойошмалары һәм республикалағы эшҡыуарҙар союздары вәкилдәре инде.


text:
Доллар тамғаһының барлыҡҡа килеү тарихының әллә күпме теориялары һәм легендалары бар, ләкин ғилми иҫбатланған версияһы юҡ. Киң таралған версияарҙың береһе — доллар тамғаһының испан песоһынан сығыу ихтималлығы. Ҡулдан яҙылған «ps» аббревиатураһы 1770-се йылдарҙағы британ, американ, канад, мексикан һ.б. испан-американ эш хаттарында йыш осрай. Фараз ителеүенсә, «P» хәрефенән тик вертикаль һыҙыҡ ҡына ҡалған, ә «S» хәрефе ерлек булып хеҙмәт иткән, был яҙыу тиҙлеген арттырған.
Хәҙерге заман теорияларында «US» яҙмаһы үҙгәртелеп яһалыуы ла ҡарала.


text:
12-04-2013, 16:49 / Социаль ѳлкә
Ғәбдѳктѳ һыу баҫты
Был кѳндѳ Ғәбдѳк һәм Йѳйәк ауылы халҡы кѳн оҙоно боҙ китеүен хәүефләнеп күҙәтә. Кис етеүгә боҙҙоң күп ѳлѳшѳ һәүетемсә генә китеп, йылға ярҙарына ҡайта һәм ауыл халҡы тынысланып, ѳйҙәренә таралыша. Хакимиәт башлығы Шәүҡәт Салауатов та кѳн буйы ауылда була һәм хәл торошон күҙәтә, кешеләрҙе хәүеф-хәтәргә әҙер торорға саҡыра. Әммә ләкин киске сәғәт 11-ҙәр тирәһендә Ғәбдѳк ауылының аҫҡы яғынан ҡапыл һыу күтәрелә башлай һәм берәм-берәм йорттарҙы, ихаталарҙы, аҙбарҙарҙы емерә, мал-тыуарҙы ағыҙа, электр бағаналарын ауҙара, еңел автомобилдәрҙе урынынан ҡуҙғатып, алып китә....


text:
Рәсәй банкы Евразия иҡтисади союзына арналған алтын һәм көмөш тәңкәләр сығарҙыФото: Үҙәк банктың матбуғат хеҙмәте
Рәсәй банкы Евразия иҡтисади союзына арналған алтын һәм көмөш тәңкәләр сығарҙы
Рәсәй банкы Евразия иҡтисади союзына арналған алтын һәм көмөш тәңкәләр сығарҙыФото: Үҙәк банктың матбуғат хеҙмәте
ӨФӨ, 2015 йыл, 24 ноябрь. /«Башинформ» мәғлүмәт агентлығы, Ксения Калинина/.
24 ноябрҙә Рәсәй банкы Евразия иҡтисади союзына арналған һәм «Хәрби дан ҡалалары» серияһындағы яңы иҫтәлекле тәңкәләр сығарҙы. 100 һумлыҡ алтын тәңкә һәм өс һумлыҡ көмөш тәңкә союз эшмәкәрлегенең бер йыллығына бағышланған . Алтын тәңкәләрҙең тиражы — 500, көмөш тәңкәләрҙең иһә өс мең дана, тип хәбәр иттеләр Үҙәк банктың матбуғат хеҙмәтендә.
Бынан тыш, «Хәрби дан ҡалалары» серияһындағы ҡиммәтле булмаған металдан яһалған 10 һумлыҡ тәңкә сығарылған. Тиражы — 10 миллион дана. Ул Хабаровскиға арналған — аҡсаның кире яғында ошо ҡаланың гербы төшөрөлгән. «Хәрби дан ҡалалары» серияһында 36 тәңкә әйләнештә йөрөй.
Рәсәйҙә яңы иҫтәлекле тәңкәләр ҡулаҡса менән түләгән саҡта законлы түләү сараһы булып иҫәпләнә.


text:
95 йыллығын билдәләй. Заманында мәғариф тармағы үҫешен, башҡорт телен уҡытыу методикаһын яйға һалыу маҡсатында булдырылған журнал һәр осорҙа ла үҙ бурыстарына тоғро ҡала.
Иҫке Собханғол ауылында белем усағын үҙгәртеп ҡороу проектын күргән балалар ҙа, уҡытыусылар ҙа шатлыҡ кисерә. Бигерәк матур, иркен булмаҡсы!
Бөгөн бында эш гөрләй, машиналар, экскаваторҙар тауышы тынмай. Былтыр мәктәптең иҫке өлөшөн ҡутарып ташлағандар, әле нигеҙ өсөн урын әҙерләнә.
Федераль үҙәктең төбәктәргә “кәңәше” бер: сығымдарҙы ҡыҫҡартырға, оҙайлы проекттарҙан баш тартырға кәрәк. Әммә аҡсаны һаҡсыл тотоноу ғына мәсьәләне хәл итә алмай. Позицияны һаҡлап ҡалыу өсөн ресурстар кәрәк. Ә уларҙы ҡайҙан алырға?
Быйыл авгусҡа тиклем мәсетте төҙөй башларға тейешбеҙ. Тик, ҡыҙғанысҡа ҡаршы, бының өсөн матди мөмкинлек етеңкерәмәй. Хәлегеҙҙән килгәнсә ярҙам итһәгеҙсе, хөрмәтле ҡәрҙәштәр!
Ғүмер бөтөп, тупраҡ ситкә яҙып,
Әгәр мине үлем ауҙарһа,
Мин һандуғас кеүек үлһәм ине
Һәм күмелһәм ине тауҙарға,


text:
3 июнь
3 июнь — григориан стиле буйынса йылдың 154-се (кәбисә йылында 155-се) көнө. Йыл аҙағына тиклем 211 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
- Намибия — Ҡораллы көстәр көнө.
- Черногория — Бойондороҡһоҙлоҡ көнө.
Тарихи ваҡиғалар[үҙгәртергә | вики-тексты үҙгәртергә]
- 1917 — Эшсе һәм һалдат депутаттарының I Бөтә Рәсәй съезы асыла.
- 1965 — Америка астронавы Эдвард Уайт тәүге тапҡыр асыҡ космосҡа сыға.
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Әлфис Ғаязов (3.06.1956), педагог-ғалим, юғары мәктәп уҡытыусыһы. Башҡортостан Республикаһы Фәндәр академияһы академигы (2016), Рәсәй мәғариф академияһының мөхбир ағзаһы (2009), педагогия фәндәре докторы (1996), профессор (1997). Башҡортостан Республикаһының атҡаҙанған фән эшмәкәре (2000), РСФСР‑ҙың халыҡ мәғарифы отличнигы (1989), Рәсәй Федерацияһының почётлы юғары профессиональ белем биреү хеҙмәткәре (2006).
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Парамонов Константин Ефимович (3.06.1908—26.11.1943), Бөйөк Ватан һуғышында батырҙарса һәләк булған яугир, уҡсылар полкының рота командиры, гвардия лейтенанты. Советтар Союзы Геройы (1944, үлгәндән һуң). Сығышы менән хәҙерге Башҡортостан Республикаһының Бишбүләк районы Милисоновка ауылынан.
- Хәкимова Шәмсиә Ғәҙи ҡыҙы (3.06.1908—18.11.2003), инженер-металлург. 1936—1963 йылдарҙа хәҙерге Өфө моторҙар эшләү производство берекмәһенең яуаплы хеҙмәткәре. Башҡорт АССР-ының атҡаҙанған фән һәм техника эшмәкәре (1958). Ҡыҙыл Байраҡ һәм Почёт Билдәһе ордендары кавалеры. Сығышы менән хәҙерге Татарстан Республикаһының Аҙнаҡай районы Балтас ауылынан.
- Сафин Рәшит Усман улы (3.06.1933—2013), ауыл хужалығы хеҙмәткәре, 1961—1986 йылдарҙа Кушнаренко районының «Алға» колхозы бригадиры, Ленин ордены кавалеры.
- Ибраһимова Эльвира Винер ҡыҙы (3.06.1978), Рәсәй спортсыһы. Биатлон һәм саңғы ярышы буйынса Рәсәйҙең халыҡ‑ара класлы спорт мастеры (2002), Рәсәйҙең атҡаҙанған спорт мастеры (2007). Салауат Юлаев ордены кавалеры (2006).


text:
- Подробности
- Просмотров: 266
МЕТАЛЛ ҠЫРҠЫУ СТАНОГЫ, әҙерләмәләрҙе металл ҡырҡҡыс инструмент ярҙамында юныу юлы м‑н үлсәмләп эшкәртеү машинаһы. Эшкәртеү, ҡулланылған ҡырҡҡыс инструменттың төрө б‑са ҡырыу, быраулау һәм ҡырғыс, шымартыу һәм еренә еткереп шымартыу, ҡатнаш, теш һәм һырҙарҙы эшкәртеү, фрезерлау, юныу, соҡоу һәм һуҙыу, киҫкес һ.б. төрҙәргә айыралар, уларҙың һәр береһе өсөн стандарт тип‑үлсәм билдәләнгән: эшкәртелә торған әҙерләмәнең иң ҙур диам. (ҡырыу һәм түңәрәкләп шымартыу станоктары), бырау диам. (быраулау), өҫтәл оҙонлоғо һәм киңлеге (фрезерлау) һ.б. Тәғәйенләнеше б‑са — универсаль (киң номенклатуралы деталдәрҙе яһау өсөн), махсуслаштырылған (бер типтағы деталдәр), махсус (билдәле бер деталь); аныҡлыҡ дәрәжәһе б‑са — нормаль, юғарыраҡ, юғары, айырыуса юғары аныҡлыҡ класы һәм айырыуса аныҡ__мастер‑станоктар; автоматлаштырыу дәрәжәһе б‑са автомат‑станоктар (әҙерләмәләрҙе тейәү һәм эшкәртелгән деталдәрҙе бушатыу автоматлаштырылған), ярым автомат (ҡул м‑н), һан менән программаланған идара итеү станоктары айырыла. Башҡортостанда 20 б. 50‑се йй. Авиация техник университетында Стәрлетамаҡ станоктар эшләү з‑ды м‑н берлектә ышаныслы булыу, эшкәртеү аныҡлығы, станоктарҙы автоматлаштырыу кимәле өлкәһендә ғилми тикшеренеүҙәр алып барыла. 70‑се йй. ӨАИ‑ла (А.Д.Макаров, А.П.Доброрез һ.б.) ҡырҡыуҙың оптималь т‑ра даимилығы законының теоретик нигеҙҙәре эшләнгән, М.ҡ.с. электр приводын автоматик көйләү системаһы тәҡдим ителгән. 1994 й. алып Өфө моторҙар эшләү производство берекмәһендә универсаль винт ҡырҡыу‑ҡырыу станогының 1У61М моделе эшләнә, ул ӨДАТУ белгестәре м‑н берлектә проектлана һәм машиналар эшләүҙә, техника ремонтлау оҫтаханаларында ҡырыу эштәрендә файҙаланыла. Стәрлетамаҡ станоктар эшләү заводында бер нисә төркөм универсаль һәм махсус быраулау, фрезерлау, хонингылау станоктарын сериялы етештереү үҙләштерелгән. Ишембай станоктар эшләү заводында М.ҡ.с. ремонтлау һәм модернизациялау башҡарыла. Шулай уҡ ҡара: Һырҙарҙы эшкәртеү, Быраулау, Фрезерлау, Хонингылау.
О.К.Аҡмаев
Тәрж. Р.Ғ.Ғилманов


text:
Быйылғы уҡыу йылында республикабыҙҙа Төп дәүләт имтиханын 38 мең туғыҙынсы синыф уҡыусыһы тапшырасаҡ. Уны үткәреү тәртибе өс йыл эсендә яйға һалынған. Былтырғынан айырмалы рәүештә, ҡайһы бер үҙгәрештәр ҙә бар. Ун беренселәр йомғаҡлау иншаһы яҙған кеүек, туғыҙынсылар ҙа беренсе тапҡыр 13 – 16 апрелдә йомғаҡлау әңгәмәһе үтеп ҡараясаҡ. Ул нимәнән ғибәрәтме? Уҡыусыларға дүрт эш төрө тәҡдим ителә: тәүгеһе – бирелгән тексты тасуири уҡыу, икенсеһе – ошо уҡ тексты һөйләү, өсөнсөһө – бирелгән бер темаға монолог, һуңғыһы – һынау алыусы менән ҡапма-ҡаршы ултырып һөйләшеү.
Әңгәмәләшеү һөҙөмтәһендә иң күбе 19 балл йыйырға мөмкин. Уҡыусы 10 балл йыйһа, тимәк, ул зачёт алған тигән һүҙ.
Ун беренселә йомғаҡлау иншаһын яҙа алмағандар БДИ-ға индерелмәһә, йомғаҡлау әңгәмәһенең һөҙөмтәһе, яңы тәжрибә булараҡ, әлегә бер нимәгә лә тәьҫир итмәй. Алдағы уҡыу йылынан уны тапшыра алмағандар Төп дәүләт имтиханын бирергә рөхсәт алмаясаҡ. Кемдең балы түбән, уларға һынауҙы ҡабаттан үтергә тура киләсәк.
Ә һынауҙарға килгәндә, урыҫ теле менән математика шулай уҡ мотлаҡ рәүештә бирелә торған фәндәр иҫәбендә, ҡалған икәүһен бала үҙе һайлай.
2017 – 2018 уҡыу йылында БДИ-ны республикала 18 мең сығарылыш синыф уҡыусыһы бирә. Уны алдан тапшырыу 21 мартта уҡ башланғайны, 11 апрелдә тамамланасаҡ. Имтиханда ҡатнашыу өсөн 900-ҙән ашыу кеше теркәлгән. Һынау тотоусылар араһында үткән йылдарҙа мәктәпте тамамлаусылар ҙа бар. Урыҫ теле, йүнәлешле математика, йәмғиәтте өйрәнеү, биология, тарих, химия, физика фәндәрен күп һайлағандар.
Ун беренсе синыфтарҙы ла быйыл ҡайһы бер яңылыҡтар көтә. Имтихан үткәреү пунктына контроль-үлсәү материалдары пароль ҡуйылған диск менән килтереләсәк. Ә пароль һынау башланыр алдынан 10 минут ҡалғас ҡына ебәрелә һәм материалдар балаларҙың күҙ алдында сығарып таратыла. Икенсе яғы – имтихан бөткәс, башҡарылған эштәр сканер аша үткәрелеп, һаҡланған элемтә каналдары аша мәғлүмәтте эшкәртеү үҙәгенә ебәрелә. Тағы ла бер үҙгәреш тест материалдарына ҡайтып ҡала. Элек «өслө» билдәһенә уҡыусы ла дүрт яуап вариантының береһен һайлап алып, «бишле»гә эшләй ала ине. Быйылғыһында иһә ауырғараҡ тура киләсәк. Сөнки бөтәһендә лә ентекле яуаптар юҡ, ҡайһы берҙәрендә материалдарҙың сиселешен үҙеңә аңлатып яҙырға кәрәк.
Киләһе йылдарҙа ла үҙгәрештәр буласаҡ. Эксперттар урыҫ теленән һынау индереү яҡлы. Улар фекеренсә, уҡыусылар үҙҙәренең уй-фекерҙәрен әйтеп тә өйрәнергә тейеш. Шулай уҡ бойондороҡһоҙ аттестация үҙәктәре булдырыу ҙа күҙаллана.


text:
31-05-2016, 11:40 / Йәмғиәт
Тынғыһыҙ ҙа, тәүәккәл дә Хоҙайбирҙе ҡыҙы
Эргә-тирәбеҙҙә ниндәй генә кешеләр юҡ, күңеле менән матур булғандар, тырыштары, ғәмһеҙҙәре, янып-ярһып торғандары, һүнеп-һүрелеп йәшәгәндәре бар. Берәүҙәре баш күтәрмәй, артыҡ күҙгә салынмай ғына әллә күпме эштәр башҡарһа, ѳсѳнсѳләренә ваҡытында әйтелгән маҡтау, дәртләндереү һүҙҙәре кәрәк. Был кешеләрҙең ҡайһыларын бѳтѳнләй күрмәйбеҙ ҙә белмәйбеҙ, икенселәренән үрнәк алабыҙ, уларҙың йәшәү рәүешен башҡаларға ѳлгѳ итеп ҡуябыҙ. Иғтибарҙы йәлеп иттереп, һоҡландырып йәшәгәндәре олоғайған кѳнѳндә лә йәш саҡта үҙе һалған юлдан һис тайпылмай, һаман да тирә-яҡты йәмләндереп, башҡаларға нур ѳләшеп...


text:
“Зебра”лар яңыра
Уҙған
аҙнала Сибай ҡалаһының махсус ойошмаһы ҡала урамдарында йәйәүлеләр өсөн
тәғәйенләнгән “зебра”ларҙың буяуҙарын яңыртты. Был водителдәрҙең дә,
йәйәүлеләрҙең дә хәүефһеҙлеге өсөн күрелгән бик мөһим сара.
Төҙөлөш йәнләнде
Баймаҡ ҡалаһының Тыныслыҡ урамында
һалына башлаған 24 фатирлы социаль торлаҡта төҙөлөш эштәре билдәһеҙ
сәбәптәр арҡаһында туҡтап ҡалғайны. Ошо көндәрҙә бында төҙөлөш ҡайтанан
йәнләнде. Әле унда Өфө ҡалаһының Р.А. Сафуанов етәкселегендәге “Ирәмәл”
ЯСЙ-һы субподрядсылары эшләй.
Ҡаланың Чекмарев урамында ла
төҙөлөш ҡайнай. Бында ла күп фатирлы торлаҡ йорт һалына. Уны Өфө
ҡалаһының “Дарман” ЯСЙ-һы (етәксеһе И.М. Мәмбәтов) төҙөй. Улар тағы ла
ошондай уҡ ике йорт төҙөп, файҙаланыуға тапшырмаҡсы.
Граждандар айлығы башланды
4 сентябрҙән 4 октябргә тиклем
Граждандар айлығы бара. Планға ярашлы, районда үҙәкләштерелгән хәбәр
итеү системаһының әҙерлеге ҡараласаҡ, мәктәптәрҙә һәм хеҙмәт
коллективтарында хәүефһеҙлек ҡағиҙәләренең үтәлеше тикшереләсәк, өйрәнеү
тревогаһы үтәсәк.
Таҙалыҡ һәм тәртип
“Баймаҡ ремонт-төҙөлөш идаралығы”
МУП-ы ҡалалағы шәхси йорттарҙан сүп-сарҙы түгеүҙе ойоштора. Бының өсөн
идараға алдан заявка бирергә кәрәк. Был сара эргә-тирәне, йылға
буйҙарын, тау биттәрен ҡыйҙан таҙартырға мөмкинлек бирәсәк.
Инвалидтар ярышты
Бөрйән районында инвалидтар
ойошмаларының еңел атлетика буйынса йәйге спартакиадаһы үтте. Бөтәһе биш
команда ҡатнашып, дөйөм мәрәйҙәр буйынса баймаҡтар икенсе урынға лайыҡ
булды. Ҡатын-ҡыҙҙар – 100 һәм 300, ир-егеттәр 200 һәм 600 метрға
йүгереп, бынан тыш оҙонлоҡҡа һикереп көс һынашты. Шәхси беренселек
буйынса Ләйлә Иванова – беренсе, ә Ринат Ишкилдин икенсе урынды яулап,
Баймаҡ командаһын призлы урынға сығарҙы.
Л. ТАКАЕВА.
Ҡотлайбыҙ!
Һаулыҡ һаҡлау өлкәһендәге ҡаҙаныштары һәм оҙаҡ йылдар намыҫлы
хеҙмәте өсөн Баймаҡ үҙәк ҡала дауаханаһының баш врачы Ғүмәров Миңлеғәле
Ишмөхәмәт улына “Рәсәй Федерацияһының атҡаҙанған врачы” тигән исем
бирелде. Яҡташыбыҙҙы почетлы исемгә лайыҡ булыуы менән тәбрикләп, уға
артабан да эшендә уңыштар теләйбеҙ!


text:
Әҙибәнең тоғро юлынан29-01-2016, 01:07 // Мәҙәниәт һәм әҙәбиәт // Баҫып сығарырға
Был юлы ла шулай булды. Аҙналыҡ әҙибәнең район үҙәгендәге һәйкәленә сәскә һалып, уны хәтергә алыуҙан башланды. Артабанғы көндәрҙә һәр мәктәптә яҙыусының ижадына арналған кисәләр уҙғарылды.
22 ғинуар. Әҙибәнең тыуған төйәгенә – Туйөмбәт ауылына – төрлө тарафтан ҡунаҡтар ағыла. Музейы алдында иһә Зәйнәб апай үҙе ҡаршылап торғандай. Һәйкәленең алды сәскәгә күмелә, күңелдәге яҡты хәтирәләр, рәхмәт һүҙҙәре тышҡа урғылып сыға…
Һуңынан премия тапшырыу урыны итеп билдәләнгән Исем ауылына юлланабыҙ. Ундағы заманса мәҙәниәт йортоноң беренсе ҡатында яҙыусының әҫәрҙәрендәге геройҙар, хәл-ваҡиғалар сағылдырылған кейеҙ, ағас экспонаттар ҡуйылған. Быларҙың барыһын да балалар үҙҙәре эшләгән. Һәр образға шиғри юлдар менән аңлатма ла биргәндәр! Был, әлбиттә, балаларҙың ғына түгел, уларҙың уҡытыусыларының, район мәғариф идаралығы хеҙмәткәрҙәренең тырышлыҡ, ижад емеше.
Икенсе ҡатта иһә Юлдыбай ауылы егете, мәрхүм Ғиниәт Алламоратовтың күргәҙмәһе ойошторолған. Рәссамдың картиналарында тыуған еренең һоҡланғыс тәбиғәте, намыҫлы, эшһөйәр яҡташтары оло һөйөү менән һүрәтләнгән.
Зәйнәб Биишева исемендәге премияны тапшырыу тантанаһына халыҡ ифрат күп йыйылғайны. Уларҙы район хакимиәте башлығы Фәрит Мусин ихлас тәбрикләне. Мәртәбәле наградаға Ҡыҙыл Мәсет ерен, халҡын, тәбиғәтен данлаған яҡташыбыҙ – шағир Зөфәр Вәлитов менән Сапыҡ мәктәбенең башҡорт теле һәм әҙәбиәте уҡытыусыһы, әҙибәнең ижадын өйрәтеү йәһәтенән киң эшмәкәрлек алып барған Хәкимйән Алсынбаев лайыҡ булды.


text:
Бөрйән районында Башҡорт йәштәре көндәре үтәсәк
3-4 июлдә Бөрйән районының Мәндәғол ауылында Башҡорт йәштәре көндәре үтәсәк.
Тәүге тапҡыр Башҡорт йәштәре көндәре 1991 йылда үтте һәм йыл һайын республиканың төрлө райондарында үткәрелә башланы. Сараның маҡсаты булып Башҡортостан һәм Рәсәй Федерацияһының күрше субъекттары йәштәрен патриотик рухта тәрбиәләү, буш ваҡытын киңәйтеү, ижади потенциалын асыу, башҡорт милли йолаларын, традицияларын һәм спорт төрҙәрен, сәләмәт йәшәү рәүешен һәм рухи-әхлаҡи ҡиммәттәрен киң пропагандалау тора.
Быйыл Башҡорт йәштәре көндәре "Сәләмәт тәндә — сәләмәт рух!" девизы аҫтында үтәсәк. Шуға күрә программала күп һанда спорт ярыштары ҡаралған. Шулай уҡ "Рух" традицион патриотик йырҙар һәм бейеүҙәр конкурсы, "Шаян-шоу" башҡорт КВН-ы, таҡмаҡтар бәйгеһе, "Көслөләр һәм йылғырҙар" эстафетаһы үткәреләсәк. Башҡорт йәштәре көндәре тарихында тәүге тапҡыр "Урал айыуы" көс экстремаль ярышы ойоштороласаҡ, унда ҡатнашыусылар төрлө экстремаль физик күнекмәләрҙә көс һынашасаҡ, шулай уҡ уҡтан атыу һәм һөңгө ырғытыу буйынса милли ярыштар ҙа үтәсәк. Бөтә ярыштарҙан һуң кис башҡорт эстрада йондоҙҙары ҡатнашлығында концерт күрһәтеләсәк. Концерт-дискотека таңға ҡәҙәр барасаҡ.
Сараларҙа ҡатнашыуға республика райондарынан һәм күрше төбәктәрҙән йәштәр һәм делегациялар саҡырыла. Үҙегеҙ менән палатка, аҙыҡ-түлек һәм йылы әйберҙәр алырға кәрәк.


text:
Гәзит уҡыусыларҙың һорауҙарына Өфөнөң Ленин районы прокуроры урынбаҫары яуап бирә
Шишәмбе, 8 ноябрҙә, «Версия Башкортостана» социаль-хоҡуҡи аҙналығы редакцияһында Өфөнөң Ленин районы прокуроры урынбаҫары Татьяна Овчинникова хоҡуҡи яҙам күрһәтәсәк.
Хеҙмәт бушлай күрһәтелә һәм уның менән мохтаждарҙың барыһы ла файҙалана ала. Бының өсөн 15-17 сәғәттәрҙә (8-347) 272-79-16 номерына шылтыратығыҙ.
Хәтерегеҙгә төшөрәбеҙ, был даими рубрика, граждандар менән тура бәйләнеш айына ике тапҡыр – һәр икенсе һәм дүртенсе шишәмбе көндәре үткәрелә.
«Ҡыҙыу линия»ға мөрәжәғәттәр граждандар, шулай уҡ енәйәт эштәренә бәйле киң даирәләге мәсьәләләрҙе үҙ эсенә ала. Ике сәғәт дауамында ҡабул ителгән һорауҙарға яуаптар гәзиттең киләһе һандарында баҫылып сыға.
Үҙегеҙҙең һорауҙарығыҙҙы купонға ла яҙып ебәрә алаһығыҙ, ул, ҡағиҙә булараҡ, баҫманың 15-се битендә бирелгән. Компетентлы кешеләрҙән алынған яуаптар «Һеҙҙең хоҡуҡ» кеүек икенсе даими рубрикала донъя күрәсәк.


text:
Башҡортостан туристары Дондағы Ростов ҡалаһы эргәһендә аварияға осраған
Стәрлетамаҡ туристары М-21 трассаһында ҙур аварияға осраған. Был хаҡта Дондағы Ростов ҡалаһының яңылыҡтар порталы хәбәр итә. Шишәмбе 5 сәғәт 40 минут тирәһендә Морозовск ҡалаһынан ете километр алыҫлыҡта «Волга» автомобиле менән Neoplan автобусы бәрелешкән. Автобуста 79 кеше булған, Башҡортостан туристары Анапанан ҡайтып килгән.
«Волга» автомобилендә булған водитель һәм бер пассажир ауыр йәрәхәттәр алған, ете йәшлек бала уны дауаханаға алып китеп барғанда йән биргән. Автобуста өс кеше зыян күргән – 39 йәшлек водитель, 58 йәшлек ир һәм 54 йәшлек ҡатын. 46 кеше икенсе автобусҡа күсеп ултырып, юлын дауам иткән. Ҡалғандары Морозовск ҡалаһының 6-сы мәктәбендә урынлаштырылған.
Алдан фараз итеүҙәренсә, авария «Волга» автомобиленең 24 йәшлек водителе ғәйебе менән булған, ул ҡаршы полосаға сыҡҡан.


text:
Болгария профессоры буласаҡ юристарға Өфөлә политология буйынса лекция уҡыны
Рәсәй-Болгария дуҫлығына Урал юридик дәүләт академияһының Өфөләге филиалы ла ҡушылды. Мәғариф учреждениеһына Болгариянан күренекле йәмәғәт эшмәкәре, политолог Захари Захариев килде. Ул ЮНЕСКО ҡарамағындағы Европа фән, мәҙәниәт һәм гуманизм академияһы академигы, Рәсәй һәм БДБ халыҡтары дуҫлығы федерацияһының һәм «Славяндар» фондының рәйесе, «Славян мәҙәниәте, мәғарифы һәм фәне» халыҡ-ара ассоциацияһын етәкләй. Уның фәнни һәм ижтимағи эшмәкәрлегенең үҙәгендә — халыҡ-ара мөнәсәбәттәр һәм, атап әйткәндә, Рәсәй-Болгария хеҙмәттәшлеге.
Өфөгә доктор Захариев «Башҡортостан — Болгария халыҡтары дуҫлығы» төбәк йәмәғәт ойошмаһы рәйесе Ярослав Шредер һәм РФ Сит ил эштәре министрлығының республикалағы вәкиле Илшат Миңлебаевтың саҡырыуы буйынса килгән.
— Беҙгә башҡорт-болгар йәмғиәте программаларында ҡатнашырға тәҡдим иттеләр, һәм беҙ саҡырыуҙы шатланып ҡабул иттек, — тине Академия филиалы директоры урынбаҫары Олег Павлов.
Болгар профессоры буласаҡ юристарға, милли дәүләттәр киләсәгенә бәйләп, халыҡ-ара хоҡуҡ тураһында лекция уҡыны, һуңынан йәштәрҙе ҡыҙыҡһындырған һорауҙарға яуап бирҙе.


text:
Шәғәле Шаҡманды иҫкә алдылар
Сараны Рима Кәлим ҡыҙы Мусина тәҡдиме менән ойошторорға ҡарар иттеләр. Ойоштороу эшенә Сәүиә һәм Вәсилә Ирғәлиналар, Мәүлит Нәжметдинов, Рәшит Ирғәлин ҡушылды. Ауыл халҡынан аҡса йыйҙылар. Мәсетте ипләү, аш-һыу әҙерләү эшенә дин юлында йѳрѳгән Әлфиә Хәлитова, Йәнбикә Ирғәлина, Нажия Байымова, Гѳлйыһан Ҡасимова ҙур ѳлѳш индерҙе. Ауыл килене Лариса Ҡужәхмәтова ихлас ярҙам итте.
Сараға ҡунаҡтар - Әбйәлил районы Күсем ауылы имам - хатибы Йәмил хәҙрәт менән Ибраһим хәҙрәт, Белорет ҡалаһынан Шәғәле Шаҡман вариҫы Фәүҡинур инәй Хѳсәйенова килде. Шулай уҡ Үҙән ауылынан Сания Вәлиуллина, Кәримә һәм Вәлимә Аллаяровалар, Әсмә Байтурина ҡорбан ашын ойоштороуҙа әүҙем ҡатнашты.
Тәүҙә Шәғәле Шаҡман рухына зыярат ҡылып, аят уҡынылар. Аҙаҡ мәсеттә ҡорбан ашынан ауыҙ иттеләр.
Ситтән килгән муллалар: “Ыңғай эш башлағанһығыҙ. Ир-егеттәрҙең аҙ ҡатнашыуы ғына эсте бошорҙо. Әммә был донъяла күп нәмә ҡатын-ҡыҙҙан тора. Һеҙ башлап йѳрѳһәгеҙ, бѳтә изге эштәр ҙә барып сығасаҡ”, - тине.
- Аңлы, белемле, юғары мә-ҙәниәтле дин әһелдәре менән аралашып, ыңғай тәьҫораттар алып ҡалдыҡ. Был сараны ойоштороуҙа ҡатнашҡан, ѳлѳш индергән һәр кемгә рәхмәтлебеҙ, - ти Вәсилә Камал ҡыҙы Ирғәлина.
Р. Хѳснуллина.


text:
Бала саҡ – моғайын, һәр кемдең тормошонда иң бәхетле миҙгелдер. Үкенескә ҡаршы, арабыҙҙа атай-әсәй наҙынан мәхрүм, ярҙамға мохтаждар ҙа етерлек шул. Әсә ҡосағы түгел, ә балалар йорто уларҙы үҙ ҡуйынына һыйындырған. Арабыҙҙа ундайҙарға ярҙам ҡулы һуҙырға әҙер, йөрәк йылыһын йәлләмәүселәрҙең булыуы ҡыуандырмайынса ҡалмай, әлбиттә.
Континенталь хоккей лигаһы чемпионы ла – тап шундайҙарҙан. “Салауат Юлаев” клубы үҙенең боҙҙағы еңеүҙәре менән генә түгел, мәрхәмәтлек акциялары үткәреп тә күптән танылып өлгөрҙө. Бөтәһе лә хәтерләй: “Локомотив” уйынсылары авиаһәләкәткә эләккәндә тап беҙҙең команда тәүгеләрҙән булып уларҙың яҡындарына ярҙам ҡулы һуҙҙы. Баҡтиһәң, юлаевсылар атай-әсәй наҙынан мәхрүм балаларҙы ла үҙ ҡурсауына алған икән.


text:
100 йыллыҡ тарихлы Башҡорт дәүләт университеты Рәсәй уҡыу йорттары араһында иң яҡшыларҙың береһе иҫәпләнә. Бай тарихи үткәне, хәҙерге киң фәнни эшмәкәрлеге, актив үҫеше һәм новаторлығы уҡыу йортона белем биреү һәм фәндең иң алдынғы позицияларында булырға мөмкинлек бирә. Башҡорт дәүләт университеты барлығы 115 меңдән ашыу белгес әҙерләгән.
Хәҙерге ваҡытта университетта Рәсәйҙең 17 регионынан һәм 8 илдән 27 меңдән ашыу студент уҡый. Уҡытыу, фән һәм тәрбиә эштәрен 1736 ғилми-педагогик хеҙмәткәр башҡара, уларҙың араһында 288 фән докторы һәм 891 фән кандидаты бар. 42 фән докторы ғилми академияларҙың мөхбир ағзалары һәм ағза-корреспонденттары булып һайланған. 60-тан ашыу профессор Башҡортостан Республикаһы һәм Рәсәй Федерацияһының атҡаҙанған фән эшмәкәрҙәре тигән маҡтаулы исем йөрөтә.
Һуңғы йылдарҙа Башҡорт дәүләт университеты юғары белем алғандан һуң да уҡыу буйынса ҙур ғилми үҙәккә әйләнде. Бында 56 специальность буйынса аспирантура һәм 8 специальность буйынса докторантура уңышлы эшләп килә. Унда 541 аспирант һәм докторант уҡый, был Башҡортостан буйынса аспирант, докторанттар һанының өстән бер өлөшөн тәшкил итә.
Башҡорт дәүләт университетында өҫтәмә профессиональ белем биреү буйынса 14 программа тормошҡа ашырыла.


text:
Балыҡтан шәберәк, елдән етеҙерәк6-09-2012, 00:20 // Спорт һәм туризм // Баҫып сығарырға
М. Аҡмулла исемендәге Башҡорт дәүләт педагогия университеты студенты Оксана Савченко уйындарҙың тәүге көнөндә үк 400 метр алыҫлыҡҡа ирекле йөҙөү буйынса алтын миҙал яулағайны. Бер нисә көндән спортсы тағы ла һөйөндөрҙө — 100 метрға йөҙөп, донъя рекордын ҡуйҙы.
Башҡортостан физик культура институты студенты Елена Паутова ла “алтын”ға эйә булды. Йүгереүсебеҙ 1500 метр араны 4 минут 37,65 секундта үтте.
Балыҡтан шәберәк, елдән етеҙерәк студенттарға — ҙур “бишле”!


text:
Учебник: Ғәбитова З.М., Усманова М.Ғ. Башҡорт теле: уҡытыу рус телендә алып барылған мәктәптәрҙең 7-се класс уҡыусылары өсөн дәреслек. - 3- сө баҫма, яңыртылған. — Өфө: Китап, 2007. — Һүрәттәре менән 152 бит.
Маҡсат: Уҡыусыларҙың белемен системаға һалыу, практик ҡулланы алыуҙарына ирешеү, яңы күнегеуҙәр биреү. (Развитие умения логически мыслить, умение анализировать, сравнивать, привитие интереса к изучению башкирского языка).
Йыһазландырыу: Күнегеүҙәр менән карточкалар.(Карточки с разноуровневыми заданиями).


text:
- Подробности
- Просмотров: 316
ҠУЛЛАНЫШТАН ҮТКӘН МАЙҘАР, эксплуатациялау ваҡытында химик һәм физик үҙенсәлектәре үҙгәреү сәбәпле төп тәғәйенләнеше б‑са файҙаланыла алмаған, файҙаланыуҙың норматив мөҙҙәттәре үткән һәм алыштырылырға тейеш булған синтетик, минераль майҙар йәки уларҙың ҡатышмалары. Майҙарҙың үҙенсәлектәре насарайыуы уларҙың термик тарҡалыуы, окисланыуы, күмерләнеүе, яғыулыҡ м‑н шыйығайтылыуы, органик булмаған өлөшсәләр м‑н бысраныуына бәйле. Ҡ.ү.м. асфальтлы‑ыҫмалалы матдәләр, кокс, ҡором, металл, оксид, һыу тамсылары, төрлө тоҙҙар, кислоталар, өҫкө йөҙҙә актив матдәләр өлөшсәләре һ.б. туплана. Ҡ.ү.м. канцероген һәм мутаген тәьҫирҙәргә эйә булған 38 химик берләшмә, ш. иҫ. бензпирен, полихлордифенил, диоксин, фуран, булыуы идентификациялана. Ҡ.ү.м. иң ныҡ таралған техноген ҡалдыҡтар иҫәбенә индерәләр; Ҡ.ү.м. м‑н һыуҙарҙы бысратыу ғына дөйөм техноген бысратыуҙарҙың 20%‑ын тәшкил итә. Майҙарҙы регенерациялауға башлыса ҡушылмалары 4—8%‑тан артмаған Ҡ.ү.м. дусар ителә. Етешмәгән компоненттарҙы индереп, сифаты б‑са тауар майына яҡын булған продукт алына. Байтаҡ күләмдәрҙә йыйылған Ҡ.ү.м. ҡатышмаларынан махсуслаштырылған пр‑тиеларҙа технологик процестар комплексын (көкөрт кислотаһы м‑н таҙартыу, вакуумда ҡыуыу, экстракция һ.б.) ҡулланып икенсел эшкәртеүҙән һуң төп нигеҙ майҙарын алалар.
Башҡортостанда 20 б. 80—90‑сы йй. ӨДНТУ‑ла П.А.Золотарёв етәкс. Ҡ.ү.м. утилләштереү проблемалары б‑са тикшеренеүҙәр үткәрелә. БР Йәшәйеш хәүефһеҙлеге ҒТИ‑нда, Нефтехимия эшкәртеү ин‑тында, “Содействие” Башҡ‑н инновация үҙәгендә (Өфө) Ҡ.ү.м. йыйыу һәм утилләштереү башҡарыла. Нефть‑газ ҡорамалдары тәжрибә з‑ды (Өфө) яғыулыҡ сифатында Ҡ.ү.м. файҙаланылған ПТ‑500 маркалы йылытҡыс сығара.
Әҙәб.: ЗолотарёвП.А. Очистка минеральных масел. Уфа, 1980; Утилизация отработанных масел. Уфа, 1996.
Ш.Т.Аҙнабаев
Тәрж. Р.Ғ.Ғилманов


text:
Анна Лебедева: «Уҡытыусы йорто» һәм «Йәш уҡытыусылар өсөн ипотека» проекттары – уҡытыусылар өсөн ҙур ярҙам»
Нефтекама ҡалаһы ҡала округының Әмзә ауылы мәктәбе уҡытыусыһы, «Йыл уҡытыусыһы-2011» конкурсы лауреаты Анна Лебедева, «Берҙәм Рәсәй» партияһының мәғариф өлкәһендәге проекттары уҡытыусыларҙың социаль хәлен яҡшыртырға һәм белем биреүҙе яңы кимәлгә күтәрергә мөмкинлек бирәсәк, тип иҫәпләй.
— «Берҙәм Рәсәй»ҙең «Уҡытыусы йорто» һәм «Йәш уҡытыусылар өсөн ипотека» проекттары — уҡытыусы өсөн ҙур ярҙам, — тип билдәләне ул. – Мин ете йылдан ашыу ауыл мәктәбендә эшләйем һәм был проблеманың ни кимәлдә көнүҙәк булыуын яҡшы аңлайым. Бындай уңайлы шарттарҙа уҡытыусы өсөн үҙенә торлаҡ алыу бигерәк һәйбәт. Хәҙерге заман уҡытыусыһына эшләү өсөн мәктәптә генә түгел, өйөндә лә йыһазландырылған эш урыны булыуы зарур. Әгәр уҡытыусының һәр йәһәттән йылы йорто булһа, белем биреү ҙә юғарыраҡ кимәлгә күтәреләсәк.


text:
Австралияның AVARA Technologies компанияһы менән хеҙмәттәшлек итәсәктәр
Австралияның AVARA Technologies компанияһы вәкилдәре ошо көндәрҙә Өфө дәүләт авиация техник университетында, «Башинформсвязь» һәм «Өфө «Промсвязь» заводы» асыҡ акционерҙар йәмғиәттәрендә булып китте. Уларҙың сәфәренең маҡсаты – берлектә телекоммуникация ҡорамалдары етештереүҙе ойоштороу буйынса мәсьәләләрҙе хәл итеү.
Хәтерегеҙгә төшөрәбеҙ, быйыл август айында үҙ сәфәре ваҡытында компания вәкилдәре Башҡортостан Республикаһы Сәнәғәт һәм инновация сәйәсәте министрлығында һөйләшеүҙәр алып барғайны, шулай уҡ Өфөнөң ҡайһы бер предприятиеларында булып киткәйне. Уларҙы элемтә саралары сығарыусы, монтаж эштәре менән шөғөлләнеүсе предприятиелар — «Промсвязь», «БЭТО», «Кристалл» акционерҙар йәмғиәттәренең, «Прогресс» Башҡортостан производство берекмәһе» федераль дәүләт унитар предприятиеһының етештереү ҡеүәттәре ҡыҙыҡһындырҙы.
2009 йылдан AVARA Technologies компанияһы ӨДАТУ-ның «Телекоммуникация системалары» кафедраһы менән берлектә Башҡортостанда телекоммуникациялар баҙарын тикшереү менән шөғөлләнә. Тикшереүҙәр һөҙөмтәһендә республика ғына түгел, шулай уҡ Рәсәй баҙарҙарында дөйөм ҡулланыу мультисервис селтәрҙәрен йылдам үҫтереү талаптарына яуап биреүсе телекоммуникация ҡорамалдары линияһын булдырыу һәм үҫтереү зарурлығы асыҡланды. Компания Башҡортостан предприятиеларының производство майҙансыҡтарында берлектә телекоммуникация ҡорамалдары етештереүҙе ойошторорға ризалыҡ белдерҙе, тип хәбәр итә БР Сәнәғәт һәм инновация сәйәсәте министрлығы.


text:
Мәҙәни яңылыҡтар
Күптән түгел 25 йыллығын билдәләгән телеканал ижадсыларының тырыш хеҙмәте Маҡтау грамоталары, Рәхмәт хаттары менән баһаланды. Тантанала билдәләнеүенсә, улар барыһы ла Башҡортостанда балалар телевидениеһын үҫтереүгә тос өлөш индерә. 25 йыл дауамында «Тамыр» телеканалы милләттең киләсәге булырҙай һәләтле, рухлы балалар тәрбиәләү майҙанына әүерелде.
«Тамыр» телеканалының сирек быуат эсендә яулаған уңыштары һанап бөткөһөҙ. Ижади коллектив республикалағы тәүге «Алтын Орфей» хужаһы, күп тапҡырҙар «Тэфи-төбәк» конкурстары еңеүсеһе, «Включайся» Халыҡ-ара балалар телевидениеһы фестиваленең төрлө номинациялары призеры ла. «Тамыр»ҙар ижад иткән фильм-йәнһүрәттәр, тапшырыуҙар геройҙары башҡорт телендә һөйләшеп кенә ҡалмай, ә кескәй тамашасыларҙа милли рух, зауыҡ, башҡорт халыҡ йолаларына, тарихына һөйөү тәрбиәләй. Әйткәндәй, "Тамыр"ҙар былтыр тәүге башҡорт балалар сериалына нигеҙ һалды. Картинаны йыл аҙағында тамашасыға сығарырыу күҙаллана. Шулай уҡ «Янур» телевизион-анимация проекты өҫтөндә лә эш дауам итә.


text:
Гүзәл Үлмәҫҡолова "Ҡурай моңо"
Лилиә Ишемйәрова "Рәхмәтле бул Аллаға"
Алия Исҡужина "Мин ғашиҡмын һиңә, тыуған илем"
Гүзәл Үлмәҫҡолова "Ҡулъяулыҡ"
Әлиә Исҡужина "Яҡшылыҡ ҡыл"
Артур Туҡтағолов "Йырҙарым халҡым өсөн"
- 1
- 2
- 3
- 4
- 5
- 6
- 7
- 8
- 9
- …
- КИЛӘҺЕ БИТ ›
- ҺУҢҒЫ БИТ »
Комментарий
Гүзәл Үлмәҫҡолова "Рәхмәтлемен"
Фәүзиә Ҡотлогилдина һүҙҙәренә яҙылған был йыр бик хисле. Рәхмәт йырсыға ла, авторҙарға ла.
Йыр оҡшаны!
Миңә яңы йырҙарҙан Флүрә Үҙәнбаева башҡарыуында "Йәшәйһе бар әле" тигән йыр бик оҡшаны! Ул йыр кешене уйландыра ла, үкендерә лә...Бер-береңә иғтибарлы, ихтирамлы булырға өйрәтә... Ултырып илап та алдым был йырҙы тыңлағас. Ниндәй туң йөрәкте лә иретер был йыр, тип уйлайым! Афарин, Флүрә! Уңыштар һиңә!
Лилиә Ишемйәрова, маладис,
Лилиә Ишемйәрова, маладис, шундай үҙенсәлекле халыҡ йырҙарын эҙләп табып халыҡҡа сығара. Киләсәктә лә унан яңылыҡтар көтәбеҙ, ижади уңыштар теләйбеҙ. "Буҙтурғай"ы өсөн рәхмәт
Гәлсәргә - афарин!
Гәлсәр Байғусҡарованың йыры бик оҡшаны! Үҙенсәлекле итеп, аңлап-тойоп, төбөнә төшөп, яңыса итеп башҡара. Афарин!
Резеда Валиеваның ,,Атайым"
Резеда Валиеваның ,,Атайым" йыры ныҡ оҡшаны.Күңелдәргә утеп инерлек һуҙҙәре,шул хәтлем матур тауышы,моңо менән башҡаларҙан айырылып тора.
...уйландырған яҡтары ла юҡ түгел!
МӨНӘЖӘТТӘРЕБЕҘҘЕ БАШҠОРТ КӨЙӨНӘ ӘЙТӘЙЕК!
Етмеш йылдан ашыу дәүләт атеизмы, диндәрҙе ҡыҫырыҡлау дәүеренән һуң, дин тотоу иреге асылды. Хәҙер аҙна һайын тиерлек теге йәки был ауылда мәсеттәр асыла, матбуғат баҫмаларыбыҙҙа вәғәздәр, дини темаларға мәҡәләләр баҫылып, радиола, телевидениела дини тапшырыуҙар сығып тора. Был, әлбиттә, ҡыуандыра. Ошо айҡанлы беҙ Аллаһһ Раббыбыҙға шөкөр итәбеҙ. Бына, мәҫәлән, күптән түгел генә «Ашҡаҙар» радиоһының интернет сайтындағы «Ашҡаҙар»ҙа – премьера» рубрикаһында Ләйсән Шәрипованың «Мөнәжәт»ен тыңланыҡ. Бер яҡтан, йәштәребеҙҙең дини темаларға мөрәжәғәт итеүе – ҡыуаныслы хәл. Әммә уйландырған яҡтары ла юҡ түгел. Мөнәжәттең һүҙҙәре – билдәле шағирә Дилә Булгакованың шиғыры. Әсәнең балаға әйткән өгөт-нәсихәте рәүешендә яҙылған. Бик матур, тәрән мәғәнәле һүҙҙәр. Быға һүҙ юҡ. Ләкин мөнәжәттең музыкаһына килгәндә, авторға ла, бөтә битараф булмағандарға ла әйтер һүҙем бар.
Бөгөнгө көнөбөҙҙә мәсеттәребеҙ күп төҙөлһә лә, хөкүмәтебеҙ дин тоторға ирек бирһә лә, дини тәрбиәнең тәьҫире йәмғиәтебеҙҙә бик һиҙелмәй. Халыҡтың дин тотоуы күп осраҡта исем ҡушыу, никах уҡытыу, йыназа кеүек йолаларҙы башҡарыуға ҡайтып ҡала. Бының сәбәптәре күптер. Шул сәбәптәрҙең береһе беҙ - имамдарҙың – дәғүәт, йәғни халыҡты дингә өндәү алымдарын бөтә нескәлектәре менән өйрәнеп, ҡулланып, хаҡ динебеҙ Исламдың хаҡлығын, сафлығын халыҡҡа тейешенсә еткерә алмауыбыҙҙа.
Мөнәжәт тә – иманға өндәүҙең, дин тәғлтмәтен аңлатыуҙың бер ысулы. Бик боронғо замандарҙа уҡ ата-бабаларыбыҙ был ысулды ҡулланыр булған.
Ләкин, минеңсә, бөгөнгө көндә иманға өндәү фәнни нигеҙҙә алып барылһа ғына, уның һөҙөмтәһе буласаҡ һәм беҙ йәмғиәттәге кире күренештәрҙең кәмеүен, кешеләрҙең әхлаҡ дәрәжәһенең артыуын күрәсәкбеҙ.
Фәндә генетик, этник хәтер тигән төшөнсә бар. Һәр халыҡтың генетик кодына ата-бабалар яратҡан нәмәләрҙе яратыу, шуға тартылыу һалынған. Башҡорт ҡалала йәшәһә лә, ат, ҡымыҙ ярата, ҡурай моңон тәьҫирләнеп тыңлай. «Йән тартмаһа, ҡан тарта» тигән мәҡәл дә тап ошо хаҡта һөйләй.
Тимәк, Ләйсән Шарипованың мөнәжәте шәреҡ музыкаһына түгел, ә ҡурай моңо йәки ҡумыҙ, думбыра көйөнә ҡушылып йә иһә музыкаһыҙ ғына башҡорт көйөнә әйтелһә лә, уның башҡорт кешеһенә йоғонтоһо ла, тәрбиәүи көсө лә күпкә артыр ине. Мөнәжәттәребеҙҙе башҡорт көйөнә әйтәйек, ҡәрҙәштәр!!
Амурзаков Рамаҙан,
Ҡариҙел районы, Магинск ауылы,
«Мәҡсүдә» мәсете имам-хатибы.
19 сентябрь 2013 йыл.
1434 һижри йыл, 13 зөлҡағиҙә.
Эльвира Ахметова
Эльвира Ахметова, очень понравилось ее исполнение. Голос,нежное сопрано, проникновенный и теплый. Голос из детства. Спасибо!
...матур яңғырай...
Искәндәр Ғәзизовтың «Наҙ» тигән йыры оҡшаны. Тауышы бик моңло, күңелгә ятышлы шул егеттең. Яңы йыры ла матур яңғырай.
Йырла, Рәлиә!!!
Беренсегә ишетәм! Иҫ киткес матур йыр! Тауышың шундай матур, шундай моңло! Ҙур рәхмәт, Рәлиә!
Ырымбур.
Моңло йырҙар өсөн рәхмәт!
Йырла, Рәлиә! Рәхмәт матур, моңло йырҙарың өсөн!
…көнөнә әллә нисә тыңлайым…
Халыҡ йырҙары бик тә матур шул! Рәлиәне көнөнә әллә нисә тыңлайым. Уның тағы йырҙары бармы? Унда бит фанера менән шымартылған тауыш түгел, ә тәбиғәттән бирелгән, иҫ киткес моң!
...көндәр буйы тыңларға әҙер!
Рәлиә Әйүпованы тыңлап туйырлыҡ түгел! Мин уны көндәр буйы тыңларға ла әҙер! Тағы ниндәй йырҙары бар икән, ҡайҙан табырға була?
«Ашҡаҙар» тулҡындарында осраштырып торорбоҙ...
Хөрмәтле тыңлаусылар!
Рәлиә Әйүпова беҙҙең өсөн дә ҙур асыш булды. Киләсәктә уны күҙ уңынан ысҡындырмай, «Ашҡаҙар» тулҡындарында һеҙҙе моңло йыр эйәһе менән осраштырып торорбоҙ. Әйткәндәй, күптән түгел уның хаҡында «Халыҡ гәүһәрҙәре» тигән программа эфирға сыҡты. Зөмәйрә Сафина әҙерләгән тапшырыуҙы тыңлау өсөн сайттың «Беҙҙең проекттар» бүлегендәге «Халыҡ гәүһәрҙәре» сығарылыштарына күсегеҙ.


text:
«Ауылда ҡатын-ҡыҙҙы нимә ҡартайта?»
Танылған шағирә Әнисә Таһирова, иҡтисад фәндәре докторы Зифҡәт Сәйетғәлиев, ауыл ерендә гөрләтеп донъя көткән ҡатын-ҡыҙҙар – Шишмә районынан Зәһүрә Усманова һәм Көйөргәҙе районынан Гөлсәсәк Әмирова.
Ансамбль репертуарында – дини йырҙар
Танылған хормейстер, Башҡортостандың атҡаҙанған мәҙәниәт хеҙмәткәре, республикала беренселәрҙән булып дини йырҙарҙы күп тауышҡа һалып башҡарған ансамбль етәксеһе Афарим Аҡсурин.
Ҡорбан салыу йолаһы.
Башҡортостан мосолмандары Диниә назараты рәйесе, мөфтөй Нурмөхәмәт хәҙрәт Ниғмәтуллин.
«Һағыҙаҡ балы» тәмлеме?
«Шоңҡар» журналының яуаплы секретары, журналист һәм яҙыусы Гөлнара Мостафина.
«Бала саҡта ҡайҙалыр баҫтырып, йырла әле, тиһәләр, шунда баҫа ла йырлай инем…»
Мәжит Ғафури исемендәге Башҡорт дәүләт академия драма театры актрисаһы Гөлфиә Рафиҡова.
Тапшырыуҙы Башҡортостандың халыҡ артисы Илдар Ғүмәров алып бара.
«Әкиәт донъяһындағы әкәмәттәр»
Сәйәсәт фәндәре кандидаттары Әхтәр Боҫҡонов һәм Рафиҡ Ҡунаҡбаев.
- « БЕРЕНСЕ БИТ
- ‹ АЛДАҒЫ БИТ
- …
- 188
- 189
- 190
- 191
- 192
- 193
- 194
- 195
- 196
- …
- КИЛӘҺЕ БИТ ›
- ҺУҢҒЫ БИТ »


text:
4-04-2013, 16:14 / Һаулығың-байлығың
Йәшәү рәүешен үҙгәртергә!
Сәләмәтлек. Беҙ һаулыҡтың ҡәҙерен уны юғалтҡас ҡына аңлай башлайбыҙ. Бѳгѳнгѳ кѳндә районыбыҙҙа үлемдең тыуымдан юғары булыуы, йѳрәк-ҡан тамырҙары, яман шеш, ашҡаҙан-эсәк, инсульт, инфаркт кеүек ауырыуҙарҙың артыуы һис кенә лә ыңғай күренеш түгел. Эшләп йѳрѳүсе халыҡтың күбеһе сир аҙып киткәс кенә табиптарға мѳрәжәғәт итә. Тимәк, предприятие, завод, учреждение һәм ойошмалар етәкселәренә уйланырға урын бар. Әйткәндәй, үҙ эшселәренең һаулығын ҡайғыртҡан, һау-сәләмәт йәшәү рәүешен пропагандалаған предприятиеларҙың алға китеүе һәм үҫеше бер кемгә лә сер түгел. «БашРЭС-Белорецк»,...


text:
Башҡортостан таможняһында яңы начальникФото: Олег Яровиков
Башҡортостан таможняһында яңы начальник
Башҡортостан таможняһында яңы начальникФото: Олег Яровиков
19 ғинуарҙа Республики Йортонда Башҡортостан Президенты Мортаза Рәхимов Федераль таможня хеҙмәте етәксеһе урынбаҫары Сергей Шохин менән эш осрашыуы үткәрҙе. Осрашыуҙа республика Президентын Башҡортостан таможняһының яңы начальнигы Валерий Бышовец менән таныштырҙылар. Был вазифаға ул Рәсәй Федераль таможня хеҙмәтенең 2009 йылдың 31 декабрендәге приказына ярашлы тәғәйенләнде. Мортаза Рәхимов Валерий Бышовецты яуаплы вазифаға тәғәйенләнеүе менән ҡотланы һәм, Башҡортостан таможняһы киләсәктә лә һөҙөмтәле һәм яҡшы эшләр, тигән ышаныс белдерҙе.
Осрашыуҙа шулай уҡ илдең таможня органдары эшен, тауарҙар тураһында декларация яһау механизмдарын камиллаштырыу, таможня хоҡуғы тәртибен боҙоуҙар тураһында иҫкәртеү мәсьәләләре лә тикшерелде.
Мортаза Рәхимов республиканың таможня хеҙмәте эшен ыңғай баһаланы. Уның фекеренсә, Башҡортостан таможняһы республика предприятиелары һәм ойошмаларының тышҡы иҡтисади бәйләнештәрен үҫтереүгә ҙур йоғонто яһай, төбәк иҡтисадының инвестициялар йәлеп итеүсәнлеген яҡшырта.
Сергей Шохин әйтеүенсә, 2009 йыл йомғаҡтары буйынса Башҡортостан таможняһы Волга буйы округының таможня хеҙмәттәре араһында беренсе урын яулаған. 2009 йылда федераль бюджетҡа 12 миллиард 80 миллион һумдан ашыу аҡса күсерелгән.
Биографик белешмә
Бышовец Валерий Анатольевич 1972 йылда Киевта тыуған. Юғары белемле — 1996 йылда Мәскәү дәүләт халыҡ-ара мөнәсәбәттәр институтын тамамлаған. Таможня органдарында хеҙмәтен 1990 йылда Мәскәү күргәҙмә таможняһы инспекторы вазифаһынан башлай. 1994 йылдан алып 2008 йылға тиклем Дәүләт таможня комитетында, Рәсәй Федераль таможня хеҙмәтендә Таможня режимдары идаралығында һәм Баш таможня теркәүен һәм таможня контролен ойоштороу идаралығында эшләй.
2008 йылдан 2010 йылға тиклем Рәсәй Федераль таможня хеҙмәте етәксеһенең урынбаҫары ярҙамсыһы вазифаһын башҡара.


text:
Фото:
Ике сәғәт эсендә Ауырғазы районында өс тонна макулатура йыйылған
Фото:
«Макулатура тапшыр – ағасты ҡотҡар!» акцияһы дауамында Ауырғазы районында өс тонна ҡағыҙ сеймал йыйылған. Ике сәғәт барышында, 11-ҙән 13-кә тиклем, Талбазыла махсус автомобиль район халҡынан һәм ойошмаларынан макулатура ҡабул иткән.
Тәбиғәтте һаҡлау акцияһының ойоштороусылары булып БР Тәбиғәттән файҙаланыу һәм экология министрлығының Өфө территориаль идаралығы һәм Ауырғазы район хакимиәте сығыш яһаған.
Министрлыҡтың матбуғат хеҙмәтенән хәбәр итеүҙәренсә, акцияла урта һөнәри белем биреү учреждениелары уҡыусылары һәм волонтерҙар әүҙем ҡатнашҡан. Акцияның икенсе этабы киләһе йылдың ғинуарында үткәреләсәк.


text:
Газета "Йәшлек" » Новости » Мәҙәниәт » 14 февраль – Ғашиҡтар көнө
14 февраль – Ғашиҡтар көнө
14 февраль – Ғашиҡтар көнө
Беҙҙә Изге Валентин көнөнә, әлбиттә, ҡараштар төрлөсә. 90-сы йылдарҙа йәшәйешебеҙгә килеп ингән байрамды Рәсәйҙең оло быуын кешеләренең күпселеге ҡабул итмәй. Йылдар уҙған һайын байрамды тынысыраҡ ҡабул итәбеҙ кеүек. Ғашиҡтар көнөнөң мөһимлеге беҙҙең илдә тик йәштәргә генә ҡайтып ҡала. Уларға хистәрҙе белдереү өсөн уңайлы был көн. Шулай ҙа ғаилә ҡорған ир менән ҡатын араһында ла бер-береһенә ҡарата иғтибарлылыҡты арттырған, бүләк йәки көтөлмәгән сюрприз әҙерләгән парҙар юҡ түгел.
Мөхәббәтте нисек теләйһең, шулай аңлатырға була. Уны һүҙ менән ябай итеп әйтһәң дә, төрлө ысул ярҙамында аңлатһаң да, асылы бер үк. Иң мөһиме, ҡоро һүҙҙәр булмаһын! Күберәк яратығыҙ һәм яратылып йәшәргә яҙһын барыбыҙға ла!
Башҡорт эстрадаһының йәш таланттары – әлегә өйләнмәгән егеттәр һәм кейәүгә сыҡмаған ҡыҙҙар блиц-һорауҙарға яуап бирә.
1. Үҙ ғүмерегеҙҙә нисә тапҡыр ғашиҡ булдығыҙ?
2. Ғашиҡтар көнөнә бүләк алғанығыҙ бармы? Иң үҙенсәлеклеһе ниндәй?
3. Ә үҙегеҙ Ғашиҡтар көнөнә һөйгәнегеҙгә ниндәй бүләк әҙерләйһегеҙ?
Алтынай ВӘЛИТОВ
Үҙ ғүмеремдә өс тапҡыр ныҡ итеп ғашиҡ булдым.
Бүләктәрҙе хәтерләмәйем.
Мотлаҡ матди ҡиммәткә эйә бүләк әҙерләргә тимәгән. Минеңсә, һөйгәнеңә иғтибар бүлеп, уны берәй ергә саҡырыу, ҡыҙыҡлы бәләкәй генә сара ойоштороуға бер ни ҙә етмәй. Йәл, әлеге ваҡытта алыҫта гастролдә йөрөгәнлектән, был юлы байрамды ҡәҙерле кешем янында уҙғарыу бәхете тәтемәй.
Ғайсар МИҢЛЕҒОЛОВ
Үҙ ғүмеремдә өс тапҡыр ғашиҡ булдым. Беренсеһе – башланғыс кластарҙа уҡығанда бер ҡыҙға күҙем төшкәйне. Студент саҡта бер һылыу башымды әйләндерҙе – был һөйөүем мәңгелеккә иҫемдә ҡалды. Араларҙың алыҫлығы арҡаһында беҙ бергә була алманыҡ һәм бер-беребеҙҙе яратһаҡ та, айырылышырға мәжбүр булдыҡ. Әлеге ваҡытта ул кейәүҙә. Бөгөнгө яратыуым иһә тыныс ҡына, ә шашып түгел.
Миңә шул стандарт бүләктәрҙе бирәләр – открыткалар, йомшаҡ уйынсыҡтар. Иң иҫтә ҡалғаны – ҙур йомшаҡ айыу. Был ҡыҙ уйынсығын бер ҡасан да бер кемгә лә бирмәүемде үтенгәйне, шуға күрә айыу һаман да минең менән.
Һөйгәнемде ниндәй бүләк менән ҡыуандырыу хаҡында әлегә ныҡлап уйламағанмын. Берәй креатив уйлап сығарырға кәрәктер. Ғашиҡтар көнөндә мотлаҡ сәскә бүләк итәм, был көндө тик һөйгәнемә генә бағышлайым.
Артур СОЛТАНОВ
Ышанаһығыҙмы, юҡмы, бер тапҡыр ғына һөйөү тәмен татыным.
Ғашиҡтар көнөндә урамда китеп барған саҡта таныш булмаған ҡатын-ҡыҙ роза бүләк итте. Мин, алырғамы, юҡмы, тип икеләнеп торғансы, сәскә ҡулымда ине. Көтөлмәгән һәм иң иҫтә ҡалған бүләк ошо әлегә.
Байрамды тыныс ҡаршы алам. Кемгәлер бүләк әҙерләмәйем, сөнки әлеге ваҡытта яңғыҙмын.
Диана ӘХМӘТШИНА
Үҙ ғүмеремдә ни бары бер тапҡыр ысынлап ғашиҡ булдым. Егетем менән тәүҙә дуҫтар ғына инек, тора-бара арабыҙҙа һөйөү хисе ҡабынды. Беҙ хәҙер өс йыл бергә.
Хәҙер ҙур-ҙур гөлләмәләр, мәҫәлән, 101 рауза сәскәһе бүләк итеү модала, тик улар арзан түгел. Яратыу һүҙҙәрен берәй асыҡ ергә яҙып ҡуйыу – борондан килгән йола. Минеңсә, дөйә лә – бүләк, төймә лә – бүләк. Бүләкте ысын йөрәктән, яратып бирһәң, бер кеше лә битараф ҡалмаясаҡ. Миңә открытка һәм башҡа ваҡ-төйәк бүләк иткәндәре бар.
Һуңғы йылдарҙа егетем менән бер-беребеҙҙән ниндәй бүләк алырға теләүебеҙ хаҡында мотлаҡ һорайбыҙ. Быйыл да уға һораған әйберен һатып алып ҡуйҙым. Былтыр иһә, романтик хистәр өҫтәргә теләп, уны ни өсөн яратыуымдың 50 сәбәбен яҙып, үҙ ҡулдарым менән открытка эшләгәйнем.
Альбина ДӘҮЛӘТКИЛДИНА
Мин бик йыш ғашиҡ булам. Шулай ҙа ике тапҡыр ныҡлап яраттым.
Ғашиҡтар көнөндә бер-береңә бүләк биреү йәштәр араһында таралған. Миңә лә бүләк итәләр, тик араһында иҫтә ҡалырлыҡ әллә ниндәй үҙенсәлеклеһе булғаны юҡ. Ысын күңелдән яратҡан кешем булһа, уның бүләге, һис шикһеҙ, иҫтә ҡалған булыр ине.
Күңелем ярһыусан, үтә хисле булһа ла, һаман да яратҡан кешем юҡ. Бүләктәрҙе яҡын кешеләремә әҙерләйем.
Динара ҒҮМӘРОВА
Минеңсә, ғашиҡ булыу менән кемделер оҡшатыу – икеһе ике төрлө хис. Ысын мөхәббәт бер ниндәй ҙә ауырлыҡтарға ҡарамай, бер ҡасан да һүрелмәйәсәк. Ғашиҡтар бер-береһенә мәңгелеккә тоғро ҡалырға тейеш. Быға тиклем оҡшатҡан кешеләрем булды, әлбиттә.
Ғашиҡтар көнөнә иң оҡшаған бүләк йөрәк формаһындағы ҡапта төрлө кәнфит булды.
Егетем бар, уға сифатлы студия ҡолаҡсындары бүләк итәсәкмен, сөнки ул музыка менән шөғөлләнә. Әйткәндәй, 14 февралдә «Өфө уттары»нда Ғашиҡтар көнөнә арналған концертта ҡатнашам. Башҡарасаҡ йырҙы миңә һөйгәнем үҙе аранжировкалап бүләк иткәйне.
Информация
Комментировать статьи на сайте возможно только в течении 4 дней со дня публикации.